Avis juridique important

|

52004PC0688

Proposta għal Regolament tal-Kunsill li jestendi d-dazju definittiv ta' kontra l-bejgħ bi prezz irħas minn dak tas-suq impost bir-Regolament (KE) Nru 964/2003 fuq l-importazzjonijiet ta' tagħmir ta' tubi jew pajpijiet, tal-ħadid jew l-azzar, li jkunu ġejjin mir-Repubblika tal-Poplu taċ-Ċina, għall-importazzjonijiet ta' tagħmir ta' tubi jew pajpijiet, tal-ħadid jew l-azzar, li jkunu ġew kounsennjati mill-Indoneżja, kemm jekk ikunu ddikjarati li ġejjin mill-Indoneżja jew le  /* KUMM/2004/0688 finali */

Proposta għal REGOLAMENT TAL-KUNSILL li jestendi d-dazju definittiv ta' kontra l-bejgħ bi prezz irħas minn dak tas-suq impost bir-Regolament (KE) Nru 964/2003 fuq l-importazzjonijiet ta' tagħmir ta' tubi jew pajpijiet, tal-ħadid jew l-azzar, li jkunu ġejjin mir-Repubblika tal-Poplu taċ-Ċina, għall-importazzjonijiet ta' tagħmir ta' tubi jew pajpijiet, tal-ħadid jew l-azzar, li jkunu ġew kounsennjati mill-Indoneżja, kemm jekk ikunu ddikjarati li ġejjin mill-Indoneżja jew le(preżentata mill-Kummissjoni)MEMORANDUM TA' SPJEGAZZJONIF'Ġunju ta' l-2003 il-Kunsill, bir-Regolament (KE) Nru 964/2003, kien impona, inter alia, dazji kontra l-bejgħ bi prezz irħas minn dak tas-suq ta' 58,6% fuq l-importazzjoni ta' tagħmir ta' tubi jew pajpijiet li jkunu ġejjin mir-Repubblika Popolari taċ-Ċina ("PRC").Fuq inizjattiva tagħha stess, f'Marzu 2004 il-Kummissjoni tat bidu għal stħarriġ dwar dak li kien jidher bħala ksur fil-miżuri fuq l-importazzjoni ta' tagħmir ta' tubi jew pajpijiet li kienu ġejjin mill-PRC, permezz ta' importazzjoni ta' tagħmir ta' tubi jew pajpijiet li kienu qed jiġu kkunsinnati mill-Indoneżja.L-istħarriġ wera li fil-Komunità kien qed ikun hemm żieda sostanzjali fl-importazzjonijiet ta' tagħmir ta' tubi jew pajpijiet li kienu ġejjin mill-Indoneżja. Għal dawn il-prattiċi ma kien hemm l-ebda ġustifikazzjoni ekonomika jew raġuni suffiċjenti għajr l-evażjoni tad-dazju kontra l-bejgħ bi prezz irħas minn dak tas-suq, liema dazju kien fis-seħħ fuq l-importazzjonijiet ta' tagħmir ta' tubi jew pajpijiet li kienu ġejjin mill-PRC.Għalhekk, qed jiġi propost li l-Kunsill jadotta l-proposta mehmuża għal Regolament li jestendi d-dazju definittiv ta' kontra l-bejgħ bi prezz irħas minn dak tas-suq ta' 58,6 % impost fuq tagħmir ta' tubi jew pajpijiet li kienu ġejjin mill-PRC għall-importazzjonijiet ta' tagħmir ta' tubi jew pajpijiet li kienu qed jiġu kkunsinnati mill-Indoneżja, kemm jekk dawn kienu qed jiġu ddikjarati li ġejjin mill-Indoneżja jew le. Ir-Regolament għandu jiġi ppubblikat fil-Ġurnal Uffiċjali ta' l-Unjoni Ewropea sa mhux aktar tard mit-2 ta' Diċembru 2004.Proposta għal REGOLAMENT TAL-KUNSILL li jestendi d-dazju definittiv ta' kontra l-bejgħ bi prezz irħas minn dak tas-suq impost bir-Regolament (KE) Nru 964/2003 fuq l-importazzjonijiet ta' tagħmir ta' tubi jew pajpijiet, tal-ħadid jew l-azzar, li jkunu ġejjin mir-Repubblika tal-Poplu taċ-Ċina, għall-importazzjonijiet ta' tagħmir ta' tubi jew pajpijiet, tal-ħadid jew l-azzar, li jkunu ġew kounsennjati mill-Indoneżja, kemm jekk ikunu ddikjarati li ġejjin mill-Indoneżja jew leIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien kontra importazzjonijiet bi prezz irħas minn dak tas-suq minn pajjiżi li m'humiex membri tal-Komunità Ewropea [1] (ir-"Regolament bażiku"), u l-aktar l-Artikolu 13 tiegħu,[1]  ĠU L 56, tas-6.3.1996, p. 1, kif emendat l-aħħar bir-Regolament (KE) Nru 461/2004 (ĠU L 77, tat-13.3.2004, p. 12).Wara li kkunsidra l-proposta mibgħuta mill-Kummissjoni wara l-konsultazzjoni li saret mal-Kumitat Konsultattiv,Billi:A. IL-PROĊEDURA1. Il-Miżuri preżenti(1) Wara r-reviżjoni ta' għeluq iż-żmien, bir-Regolament (KE) Nru 964/2003 [2][2]  ĠU L 139, tas-6.6.2003, p. 1, kif emendat l-aħħar bir-Regolament (KE) Nru 2212/2003 (ĠU L 332, tad-19.12.2003, p. 3).("ir-Regolament oriġinali"), il-Kunsill kien impona, inter alia, dazju definittiv ta' kontra l-bejgħ bi prezz iktar baxx minn dak tas-suq ta' 58,6% fuq l-importazzjonijiet ta' tagħmir ta' tubi jew pajpijiet (għajr tagħmir fondut (cast fittings), fanġi u tagħmir bil-kamin) tal-ħadid jew l-azzar (li ma jinkludix azzar abjad), b'dijametru ta' barra li ma jkunx aktar minn 609,6 mm, ta' għamla użata għall-issaldjar tarf ma' tarf jew għanijiet oħrajn, li jaqa' taħt il-kodiċi NM ex 7307 93 11 (kodiċi TARIC 7307 93 11 99), ex 7307 93 19 (kodiċi TARIC 7307 93 19 99), ex 7307 99 30 (kodiċi TARIC 7307 99 30 98) u ex 7307 99 90 (kodiċi TARIC 7307 99 90 98) u li jkunu ġejjin mir-Repubblika Popolari taċ-Ċina ("PRC").2. Il-Bidu(2) Il-Kummissjoni kellha għad-dispożizzjoni tagħha xhieda prima facie biżżejjed li l-miżuri ta' kontra l-bjegħ bi prezz irħas minn dak tas-suq fuq l-importazzjonijiet ta' ċertu tagħmir ta' tubi jew pajpijiet li kienu ġejjin mill-PRC kienu qed jinkisru bil-ġarr u b'dikjarazzjoni ta' oriġini mhux korretta mill-Indoneżja. Xhieda suffiċjenti għall-ftuħ tal-proċeduri dwar l-Indoneżja setgħet tinkiseb biss mill-Kummissjoni, b'inkjesta ma' l-awtoritajiet tad-dwana ta' Stat Membru, li wera li l-oġġetti ma kinux ġejjin mill-Indoneżja. Għalhekk, il-Kummissjoni ddeċidiet li tibda fuq inizjattiva tagħha stess stħarriġ skond l-Artikolu 13 tar-Regolament bażiku.(3) Skond ċertu stħarriġ li kien sar matul l-2003 mill-awtoritajiet tad-dwana ta' Stat Membru, inkisbet xhieda prima facie, li wriet b'mod speċjali li dwar l-importazzjonijiet f'dak l-Istat Membru, nstabu prattiċi ta' ġarr ta' merkanzija li kienet iddikjarata li ġejja mill-Indoneżja, iżda li fil-fatt kienet inġarret u kienet ġejja mill-PRC. Skond it-tagħrif ta' l-Eurostat, l-importazzjonijiet iddikjarati li kienu ġejjin mill-Indoneżja f'dan l-Istat Membru kienu jirrappreżentaw żewġ terzi ta' l-importazzjonijiet kollha li kienu ddikjarati li ġejjin mill-Indoneżja fil-Komunità matul is-sena 2003. Iż-żieda sostanzjali fl-importazzjonijiet, wara li daħlu fis-seħħ il-miżuri kontra l-bejgħ bi prezz irħas minn dak tas-suq fuq l-importazzjonijiet ta' tagħmir ta' tubi jew pajpijiet li kienu ġejjin mill-PRC uriet li kien hemm bidla fl-għamla tal-kummerċ. Għal din il-bidla ma kienx hemm raġuni serja jew ġustifikazzjoni ekonomika għajr l-eżistenza tad-dazji ta' kontra l-bejgħ bi prezz irħas minn dak tas-suq fuq tagħmir ta' tubi jew pajpijiet li kienu ġejjin mill-PRC.(4) Fl-aħħarnett, kien jidher li l-effetti tar-rimedju tad-dazji eżistenti ta' kontra l-bejgħ bi prezz irħas minn dak tas-suq fuq l-importazzjonijiet ta' tagħmir ta' tubi jew pajpijiet li kienu ġejjin mill-PRC kienu qed jidgħajjfu kemm f'termini ta' kwantitajiet u kemm f'termini ta' prezzijiet. Kien jidher ukoll li l-bejgħ bi prezz irħas minn dak tas-suq kien qed isir f'rabta mal-valuri normali li kienu ġew stabbiliti qabel għat-tagħmir ta' tubi jew pajpijiet li kien ġej mill-PRC.(5) Għalhekk, fuq inizjattiva tagħha stess il-Kummissjoni tat bidu għal stħarriġ skond ir-Regolament (KE) Nru 396/2004 [3] ("ir-Regolament tal-bidu ta' l-istħarriġ") dwar l-allegat qerq fil-miżuri ta' kontra l-bejgħ bi prezz irħas minn dak tas-suq li kienu ġew imposti fuq it-tagħmir ta' tubi jew pajpijiet li kien ġej mill-PRC, minħabba li kienu qed isiru importazzjonijiet ta' tagħmir ta' tubi jew pajpijiet ikkunsinnati mill-Indoneżja, kemm jekk dawn kienu qed jiġu ddikjarati li ġejjin mill-Indoneżja jew le. Skond l-Artikoli 13(3) u 14(5) tar-Regolament bażiku, il-Kummissjoni ordnat lill-awtoritajiet tad-dwana biex mill-4 ta' Marzu 2004 dawn jibdew jirreġistraw l-importazzjonijiet ta' tagħmir ta' tubi jew pajpijiet li kienu qed jiġu kkunsinnati mill-Indoneżja, kemm jekk dawn kienu qed jiġu ddikjarati li ġejjin mill-Indoneżja jew le, taħt il-kodiċi tan-NM ex 7307 93 11 (kodiċi TARIC 7307 93 11 93), ex 7307 93 19 (kodiċi TARIC 7307 93 19 93), ex 7307 99 30 (kodiċi TARIC 7307 99 30 93) u ex 7307 99 90 (kodiċi TARIC 7307 99 90 93). Il-Kummissjoni avżat lill-awtoritajiet tal-PRC u ta' l-Indoneżja dwar il-bidu ta' l-istħarriġ.[3]  ĠU L 65, tat-3.3.2004, p. 10.3. L-Istħarriġ(6) Kienu ntbagħtu kwestjonarji lill-produtturi/esportaturi fil-PRC (ma kien hemm l-ebda produtturi magħrufa fl-Indoneżja) kif ukoll lill-impurtaturi fil-Komunità magħrufa mill-Kummissjoni mill-istħarriġ li kien wassal għall-impożizzjoni tal-miżuri preżenti fuq l-importazzjoni ta' tagħmir ta' tubi jew pajpijiet li kien ġej mill-PRC ("l-istħarriġ ta' qabel"). Il-partijiet interessati kienu ngħataw l-opportunità biex jagħtu l-ideat tagħhom bil-miktub u li jitolbu għal smigħ fiż-żmien stabbilit fir-Regolament tal-bidu ta' l-istħarriġ.(7) L-ebda produttur jew esportatur fil-PRC ma wieġeb għall-kwestjonarju u l-ebda produtturi jew esportaturi fl-Indoneżja m'għamlu lilhom infushom magħrufa jew inkella wieġbu għall-kwestjonarju. Il-Kummissjoni rċeviet tliet tweġibiet għall-kwestjonarju li ntbagħtu minn impurtaturi tal-Komunità li ma kellhom xejn x'jaqsmu. Wieħed mill-importaturi ma kkooperax aktar.4. Il-Perjodu ta' l-istħarriġ(8) Il-perjodu ta' l-istħarriġ kopra l-perjodu bejn l-1 ta' Jannar 2003 sal-31 ta' Diċembru 2003 ("PS"). Id-data mis-sena 2000 sat-tmiem tal-PS kienet intużat biex ikun mistħarreġ it-tibdil li sar fl-għamla tal-kummerċ.B. IR-RIŻULTATI TA' L-ISTĦARRIĠ1. Kunsiderazzjonijiet ġenerali/il-grad ta' kooperazzjoni(a) L-Indoneżja(9) L-ebda produtturi jew esportaturi ta' tagħmir ta' tubi jew pajpijiet li kienu ġejjin mill-Indoneżja ma kkooperaw fl-istħarriġ. L-awtoritajiet ta' l-Indoneżja ma taw l-ebda tagħrif żejjed. Il-Kummissjoni għamlitha ċara lill-awtoritajiet ta' l-Indoneżja li n-nuqqas ta' kooperazzjoni seta' jwassal biex ikun jgħodd l-Artikolu 18 tar-Regolament bażiku. Tliet impurtaturi li ma kellhom x'jaqsmu xejn wieġbu għall-kwestjonarju. Wieħed minn dawk li wieġbu għall-kwestjonarju, li ma ta l-ebda tagħrif biex tkun żgurata l-eżistenza tal-qerq, ma ċċarax in-nuqqasijiet li l-Kummissjoni kienet semmiet f'ittra ta' nuqqas li din kienet bagħtet bħala reazzjoni għat-tweġiba tal-kwestjonarju tal-bidu, u għalhekk dan kien iddikjarat bħala li mhux jikkoopera. L-importazzjonijiet taż-żewġ impurtaturi l-oħra kienu jirrappreżentaw 5,5 % ta' l-importazzjonijiet kollha li kienu ddikjarati li ġejjin mill-Indoneżja matul il-PS. B'mod ġenerali, wieħed jista' jagħlaq billi jgħid li ma kien hemm l-ebda kooperazzjoni mill-produtturi waqt li kien hemm ftit li xejn kooperazzjoni mill-impurtaturi.(b) Il-PRC(10) L-ebda produtturi jew esportaturi Ċiniżi ma kkooperaw fl-istħarriġ.(11) Il-Kummissjoni għamlitha ċara li n-nuqqas ta' kooperazzjoni minn dawn il-kumpanniji seta' jwassal biex ikun jgħodd l-Artikolu 18 tar-Regolament bażiku.2. Il-Prodott ikkonċernat u l-prodott li jixxiebah(12) Il-prodott ikkonċernat mill-allegat qerq huwa t-tagħmir ta' tubi jew pajpijiet (għajr tagħmir fondut, flanġi jew tagħmir bil-kamin) tal-ħadid jew l-azzar (li ma jinkludix azzar abjad), b'dijametru ta' barra li ma jkunx aktar minn 609,6 mm, ta' għamla użata għall-issaldjar tarf ma' tarf jew għanijiet oħrajn, li bħalissa huwa kklassifikat fil-kodiċi NM ex 7307 93 11 (kodiċi TARIC 7307 93 11 93), ex 7307 93 19 (kodiċi TARIC 7307 93 19 93), ex 7307 99 30 (kodiċi TARIC 7307 99 30 93) u ex 7307 99 90(kodiċi TARIC 7307 99 90 93).(13) Minħabba l-livell baxx ħafna ta' kooperazzjoni, wieħed jista' jikkonkludi li t-tagħmir ta' tubi jew pajpijiet li kienu esportati lejn il-Komunità mill-PRC u dawk ikkunsinnati mill-Indoneżja kellhom l-istess karatteristiċi fiżiċi u kimiċi u kellhom ukoll l-istess użi. Għalhekk, dawn qed jitqiesu bħala prodotti li jixxiebhu fit-tifsira ta' l-Artikolu 1(4) tar-Regolament bażiku.3. Il-bidla fl-għamla tal-kummerċ(14) Kif intqal fuq, ix-xhieda prima facie ssuġġeriet li l-bidla fl-għamla tal-kummerċ kienet bdiet mill-ġarr u minn dikjarazzjoni mhux korretta marbuta ma' l-oriġini tal-prodott. Dan minħabba l-fatt li l-importazzjonijiet kienu ġew iddikjarati li kienu ġejjin mill-Indoneżja, waqt li kien hemm xhieda li l-oġġetti kienu fil-fatt ġejjin mill-PRC.(15) Minħabba li l-ebda kumpannija Indoneżjana ma kkooperat fl-istħarriġ, l-esportazzjonijiet mill-Indoneżja lejn il-Komunità kellhom jiġu stabbiliti fuq il-bażi tal-fatti magħrufa skond l-Artikolu 18 tar-Regolament bażiku. It-tagħrif ta' l-Eurostat, li kien l-aktar wieħed xieraq li kien disponibbli f'sitwazzjoni bħal din, għalhekk intuża biex ikunu stabbiliti l-prezzijiet ta' l-esportazzjoni u l-kwantitajiet li nġarru mill-Indoneżja lejn il-Komunità.(16) L-importazzjonijiet ta' tagħmir ta' tubi jew pajpijiet iddikjarati li kienu ġejjin mill-Indoneżja żdiedu minn 0 tunnellati fis-sena 2000 għal 866 tunnellata fil-PS. Dawn l-importazzjonijiet mill-Indoneżja kienu bdew f'Jannar tas-sena 2002, fi żmien meta l-istħarriġ ta' qabel kien għadu għaddej. L-importazzjonijiet fil-Komunità ta' tagħmir ta' tubi jew pajpijiet mill-PRC żdiedu minn 44 tunnellata fis-sena 2000 għal 287 tunnellata fil-PS. Madankollu, din iż-żieda fl-esportazzjonijiet mill-PRC għandha tinqara flimkien mal-livell ta' l-esportazzjonijiet li nkiseb fil-perjodu in kwistjoni ta' l-istħarriġ oriġinali [4]. Fil-fatt, il-volum ta' l-esportazzjonijiet Ċiniżi fil-PS kien inqas minn 10% tal-volum esportat fil-perjodu in kwistjoni ta' l-istħarriġ oriġinali. Fid-dawl ta' dan t'hawn fuq, u fin-nuqqas ta' kull xhieda kuntrarja, instab li l-importazzjonijiet ikkunsinnati mill-Indoneżja kienu qed jikkumpensaw għal xi ftit mill-importazzjonijiet ta' qabel mill-PRC.[4]  Regolament tal-Kunsill (KE) Nru 584/96 (ĠU L 84, tat-3.4.1996, p. 1).4. Raġuni jew ġustifikazzjoni ekonomika mhux suffiċjenti(17) Fin-nuqqas ta' kooperazzjoni mill-partijiet kollha fl-Indoneżja u l-PRC, u fin-nuqqas ta' kull xhieda kuntrarja, wieħed jista' jagħlaq billi jgħid li, meta titqies il-koinċidenza fiż-żmien ma' l-istħarriġ ta' qabel li wasslet għad-dħul fis-seħħ tal-miżuri preżenti, il-bidla fl-għamla tal-kummerċ bdiet mill-eżistenza tad-dazju kontra l-bejgħ bi prezz irħas minn dak tas-suq aktar milli minn kull raġuni suffiċjenti jew ġustifikazzjoni ekonomika oħra fit-tifisra ta' l-Artikolu 13(1), it-tieni sentenza tar-Regolament bażiku.(18) Għalhekk, wieħed jista' jikkonkludi li l-ebda raġuni suffiċjenti ma setgħet tkun stabbilita dwar il-bidla fl-għamla tal-kummerċ jekk mhux l-evażjoni tad-dazji preżenti ta' kontra l-bejgħ bi prezz irħas minn dak tas-suq fuq l-importazzjonijiet ta' tagħmir ta' tubi jew pajpijiet li kienu ġejjin mill-PRC.5. Id-dgħufija ta' l-effetti ta' rimedju tad-dazju f'termini ta' prezzijiet u/jew il- kwantitajiet tal-prodotti li jixxiebhu(19) Ibbażat fuq l-analiżi ta' l-andament tal-kummerċ, instab li l-bidla fl-għamla ta' l-importazzjonijiet tal-Komunità hija marbuta mal-fatt li kien hemm fis-seħħ il-miżuri ta' kontra l-bejgħ bi prezz irħas minn dak tas-suq. L-importazzjonijiet iddikjarati li kienu ġejjin mill-Indoneżja ma kinux jeżistu sa Jannar tas-sena 2002. Wara dik id-data l-importazzjonijiet li kienu ddikjarati li ġejjiin mill-Indoneżja żdiedu sew u laħqu mat-866 tunnellata matul il-PS. Dan il-volum jirrappreżenta madwar 1,7 % tal-konsum tal-Komunità matul il-PS ta' l-istħarriġ ta' qabel.(20) Fejn għandhom x'jaqsmu l-prezzijiet tal-prodotti kkunsinnati mill-Indoneżja u fin-nuqqas ta' kooperazzjoni mill-esportaturi u ta' kull xhieda kuntrarja oħra, it-tagħrif ta' l-Eurostat wera li l-prezzijiet medji ta' l-esportazzjoni mill-Indoneżja matul il-PS kienu ferm iktar baxxi mill-prezzijiet medji ta' l-esportazzjoni li kienu ġew stabbiliti għall-PRC fl-istħarriġ ta' qabel. Għalhekk dawn kienu ferm aktar baxxi mill-prezzijiet ta' l-industrija tal-Komunità. Kien ġie stabbilit li matul il-PS il-prezzijiet medji ta' l-esportazzjoni mill-Indoneżja kienu madwar 34% inqas mill-prezzijiet medji ta' l-esportazzjoni mill-PRC.(21) Fuq il-bażi ta' dan t'hawn fuq, wieħed jista' jagħlaq billi jgħid li l-bidla fl-andamenti tal-kummerċ, flimkien mal-prezzijiet verament baxxi ta' l-esportazzjoni mill-Indoneżja kien qed idgħajfu l-effetti tar-rimedju tal-miżuri ta' kontra l-bejgħ bi prezz irħas minn dak tas-suq, kemm f'termini ta' kwantitajiet u kemm tal-prezzijiet tal-prodotti li jixxiebhu.6. Xhieda ta' bejgħ bi prezz baxx aktar minn dak tas-suq b'rabta mal-valuri normali li kienu stabbiliti qabel għall-prodotti li jixxiebhu(22) Biex ikun stabbilit jekk setgħetx tinstab xhieda ta' bejgħ bi prezz irħas minn dak tas-suq b'rabta mal-prodott ikkonċernat li kien qed jiġi esportat lejn il-Komunità mill-Indoneżja matul il-PS, il-prezzijiet ta' l-esportazzjoni stabbiliti fuq il-bażi tat-tagħrif ta' l-Eurostat intużaw skond l-Artikolu 18 tar-Regolament.(23) L-Artikolu 13(1) tar-Regolament bażiku jitlob li jkun hemm xhieda ta' bejgħ bi prezz irħas minn dak tas-suq fejn għandhom x'jaqsmu l-valuri normali li kienu ġew stabbiliti qabel għall-prodotti li jixxiebhu. Fl-istħarriġ ta' qabel, it-Tajlandja nstabet li kienet l-aħjar pajjiż li kellha ekonomija ta' suq tixbah ħafna lil dik tal-PRC biex ikun stabbilit il-valur normali.(24) Biex ikun hemm paragun ġust bejn il-valur normali u l-prezz ta' l-esportazzjoni, saru provvedimenti, f'għamla ta' aġġustamenti, għad-differenzi li kienu qed jaffetwaw il-prezzijiet u l-kumparabbiltà tal-prezz. Dawn l-aġġustamenti saru skond l-Artikolu 2(10) tar-Regolament bażiku b'rabta mal-ġarr u l-assikurazzjoni. Fin-nuqqas ta' kull tagħrif ieħor marbut ma' dawn il-fatturi, it-tagħrif użat fl-istħarriġ ta' qabel intuża wkoll.(25) Skond l-Artikoli 2(11) u 2(12) tar-Regolament bażiku, il-paragun ta' valur normali b'medja mwieżna kif stabbilit fl-istħarriġ ta' qabel u l-medja mwieżna tal-prezzijiet ta' l-esportazzjoni matul il-PS ta' din l-investigazzjoni, imfissra bħala persentaġġ tal-prezz CIF fit-territorju tal-Komunità, dazju mhux imħallas, wera li kien hemm bejgħ bi prezz irħas minn dak tas-suq għall-importazzjonijiet ta' tagħmir ta' tubi jew pajpijiet li kienu qed jiġu kkunsinnati mill-Indoneżja. Il-marġinu ta' bejgħ bi prezz irħas minn dak tas-suq li nstab, imfisser bħala persentaġġ tal-prezz CIF fit-territorju tal-Komunità, dazju mhux imħallas, kien ta' 60,5 %.Ċ. Il-MIŻURI(26) Minħabba l-qerq li nstab fit-tifsira ta' l-Artikolu 13(1) tar-Regolament bażiku, il-miżuri preżenti ta' kontra l-bejgħ bi prezz irħas minn dak tas-suq fuq l-importazzjoni tal-prodott ikkonċernat li ġej mill-PRC għandhom ikunu estiżi għall-istess prodott li jkun ġie kunsinnat mill-Indoneżja, kemm jekk dan ikun iddikjarat li ġej mill-Indoneżja jew le.(27) Id-dazju estiż għandu jkun dak stabbilit fl-Artikolu 1(2) tar-Regolament oriġinali.(28) Skond l-Artikoli 13(3) u 14(5) tar-Regolament bażiku, li jipprovdu li l-miżuri kollha li jiġu estiżi għandhom ikunu jgħoddu għall-importazzjonijiet irreġistrati mid-data tar-reġistrazzjoni, id-dazju kontra l-bejgħ bi prezz irħas minn dak tas-suq għandu jinġabar minn fuq l-importazzjonijiet ta' tagħmir ta' tubi jew pajpijiet li jkunu ġew ikkunsinnati mill-Indoneżja, u li jkunu daħlu fil-Komunità taħt ir-reġistrazzjoni imposta bir-Regolament tal-bidu ta' l-istħarriġ.(29) Il-qerq qed iseħħ barra l-Komunità. L-Artikolu 13 tar-Regolament bażiku waqt li għandu l-għan li jiġġieled il-prattika tal-qerq mingħajr ma jolqot lill-operaturi li jistgħu juru li m'humiex involuti f'dawn il-ħidmiet, m'għandux dispożizzjoni speċifika li tipprovdi biex dawk il-prodotturi li juru li m'humiex involuti f'tali ħidmiet jiġu ttrattati mod ieħor. Għalhekk, jidher meħtieġ li tiddaħħal possibilità għal dawk il-produtturi li ma bigħux il-prodott ikkonċernat għall-esportazzjoni matul il-PS u li m'għandhomx x'jaqsmu ma' dawk l-esportaturi jew produtturi li huma suġġetti għad-dazju kontra l-bejgħ bi prezz irħas minn dak tas-suq, biex dawn jitolbu eżenzjoni mill-miżuri fuq dawn l-importazzjonijiet. Il-produtturi kkonċernati li jistgħu jikkunsidraw li jagħmlu talba għall-eżenzjoni minn dan id-dazju estiż jistgħu jkunu mitluba jimlew kwestjonarju biex il-Kummissjoni tkun tista' tistabbilixxi jekk tkunx tista' tingħata din l-eżenzjoni. Din l-eżenzjoni tista' tingħata wara li tkun saret valutazzjoni ta', per eżempju, is-sitwazzjoni tas-suq tal-prodott ikkonċernat, il-ħila tal-produzzjoni u l-użu tal-ħila, l-akkwist, il-bejgħ u l-probabbiltà ta' prattika li dwarhom ma jkunx hemm raġuni biżżejjed jew ġustifikazzjoni ekonomika, kif ukoll ix-xhieda ta' bejgħ bi prezz irħas minn dak tas-suq. Normalment, il-Kummissjoni tista' tagħmel żjarat ta' verifika fuq il-post. It-talba għandha tiġi indirizzata lill-Kummissjoni kemm jista' jkun malajr, bit-tagħrif rilevanti kollu, l-aktar dwar kull bidla fil-ħidmiet tal-kumpannija li jkunu marbuta mal-produzzjoni u l-bejgħ.(30) L-impurtaturi xorta jistgħu jgawdu mill-eżenzjoni tar-reġistrazzjoni jew tal-miżuri sakemm l-importazzjonijiet tagħhom ikunu saru mingħand esportaturi li jkunu ngħataw din l-eżenzjoni, u sakemm dawn ikunu skond l-Artikolu 13(4) tar-Regolament bażiku.(31) Fejn tingħata eżenzjoni, il-Kummissjoni, wara li tkun ikkonsultat il-Kumitat Konsultattiv, se tipproponi li ssir emenda f'dan ir-Regolament kif xieraq. Wara, l-eżenzjonijiet kollha li jingħataw se jiġu mmonitorjati biex tkun żgurata l-konformità mal-kundizzjonijiet stabbiliti f'dan.(32) Il-partijiet interessati kienu mgħarrfa dwar il-fatti essenzjali u l-kunsiderazzjonijiet li fuq il-bażi tagħhom il-Kunsill ħaseb li jestendi d-dazju definittiv kontra l-bejgħ bi prezz irħas minn dak tas-suq li hemm fis-seħħ, u kienu wkoll ingħataw l-opportunità biex jagħtu l-kummenti tagħhom. Il-Kunsill ma rċieva l-ebda kummenti li setgħu iwasslu għal xi bdil fil-konklużjonijiet imsemmija fuq,ADOTTA DAN IR-REGOLAMENT:Artikolu 11. Id-dazju definittiv ta' kontra l-bejgħ bi prezz irħas minn dak tas-suq impost bir-Regolament tal-Kunsill (KE) Nru 964/2003 fuq l-importazzjonijiet ta' tagħmir ta' tubi jew pajpijiet (għajr tagħmir fondut, flanġi jew tagħmir bil-kamin), tal-ħadid jew l-azzar (li ma jinkludix azzar abjad), b'dijametru ta' barra li ma jkunx aktar minn 609,6 mm, ta' għamla użata għall-issaldjar tarf ma' tarf jew għanijiet oħrajn, li jaqgħu taħt il-kodiċi NM ex 7307 93 11 (kodiċi TARIC 7307 93 11 99), ex 7307 93 19 (kodiċi TARIC 7307 93 19 99), ex 7307 99 30 (kodiċi TARIC 7307 99 30 98) u ex 7307 99 90 (kodiċi TARIC 7307 99 90 98) u li jkun ġejjin mir-Repubblika Popolari taċ-Ċina qed ikun hawnhekk estiż għall-importazzjonijiet ta' tagħmir ta' tubi jew pajpijiet (għajr tagħmir fondut, flanġi u tagħmir bil-kamin), tal-ħadid jew l-azzar (li ma jinkludix azzar abjad), b'dijametru ta' barra li ma jkunx aktar minn 609,6 mm, ta' għamla użata għall-issaldjar tarf ma' tarf jew għanijiet oħrajn, li bħalissa huma kklassifikati fil-kodiċi NM ex 7307 93 11 (kodiċi TARIC 7307 93 11 93), ex 7307 93 19 (kodiċi TARIC 7307 93 19 93), ex 7307 99 30 (kodiċi TARIC 7307 99 30 93) u ex 7307 99 90 (kodiċi TARIC 7307 99 90 93), u li ġew ikkunsinnati mill-Indoneżja, kemm jekk dawn ikunu ddikjarati li ġejjin mill-Indoneżja jew le.2. Id-dazju estiż bil-paragrafu 1 ta' dan l-Artikolu għandu jinġabar fuq l-importazzjonijiet irreġistrati skond l-Artikolu 2 tar-Regolament tal-Kummissjoni (KE) Nru 396/2004 u l-Artikoli 13(3) u 14(5) tar-Regolament tal-Kunsill (KE) Nru 384/96.3. Id-dispożizzjonijiet li hemm fis-seħħ dwar id-dazji doganali għandhom jgħoddu.Artikolu 21. It-talbiet għall-eżenzjoni mid-dazju estiż bl-Artikolu 1 għandhom isiru bil-miktub f'waħda mil-lingwi uffiċjali tal-Komunità, u għandhom ikunu ffirmati minn persuna awtorizzata li tirrappreżenta lill-applikant. It-talba għandha tintbagħat fl-indirizz li ġej:Il-Kummissjoni EwropeaDirettorat-Ġenerali għall-KummerċDirettorat BJ-79 5/16B - 1049 BrusselsFax (32 2) 295 65 05Telex COMEU B 21877.2. Il-Kummissjoni, wara li tkun ikkonsultat lill-Kumitat Konsultattiv, tista' tawtorizza, b'deċiżjoni, li dawk l-oġġetti impurtati li ma jkunux jidhru li qed jevadu d-dazju ta' kontra l-bejgħ bi prezz irħas minn dak tas-suq impost bir-Regolament (KE) Nru 964/2003, ikunu eżentati mid-dazju estiż bl-Artikolu 1 ta' dan ir-Regolament, u tipproponi li dan ir-Regolament jiġi emendat kif xieraq.Artikolu 3L-awtoritajiet tad-dwana qed ikunu ordanti biex ma jissuktawx bir-reġistrazzjoni ta' prodotti impurtati, li kienet ġiet stabbilita skond l-Artikolu 2 tar-Regolament (KE) Nru 396/2004.Artikolu 4Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali ta' l-Unjoni Ewropea.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, [...]Għall-KunsillIl-President


Avviż Legali Importanti

|

52008PC0121

Proposta għal regolament tal-Kunsill Li tħassar id-dazju kumpensatorju fuq l-importazzjonijiet ta’ xi mikroċirkwiti elettroniċi magħrufa bħala DRAMs (Memorji Dinamiċi b’Aċċess Każwali - Dynamic Random Access Memories) li joriġinaw mir-Repubblika tal-Korea u li ttemm il-proċediment  /* KUMM/2008/0121 finali */

	[pic] | KUMMISSJONI TAL-KOMUNITAJIET EWROPEJ |Brussel 7.3.2008KUMM(2008) 121 finaliProposta għalREGOLAMENT TAL-KUNSILLLi tħassar id-dazju kumpensatorju fuq l-importazzjonijiet ta’ xi mikroċirkwiti elettroniċi magħrufa bħala DRAMs (Memorji Dinamiċi b’Aċċess Każwali - Dynamic Random Access Memories) li joriġinaw mir-Repubblika tal-Korea u li ttemm il-proċediment(preżentata mill-Kummissjoni)MEMORANDUM TA’ SPJEGAZZJONIIL-KUNTEST TAL-PROPOSTA |Ir-raġunijiet għal u l-għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 2026/97 tas-6 ta’ Ottubru 1997 dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea, kif emendat l-aħħar mir-Regolament tal-Kunsill (KE) Nru 461/2004 tat-8 ta’ Marzu 2004 (‘ir-Regolament bażiku’) fil-proċediment dwar l-importazzjoni ta’ xi ċirkwiti elettroniċi integrati magħrufa bħala Memorji Dinamiċi b’Aċċess Każwali (Dynamic Random Access Memories - ‘DRAMs’) li joriġinaw mir-Repubblika tal-Korea. |Il-kuntest ġenerali Din il-proposta qed issir fil-kuntest ta’ l-implimentazzjoni tar-Regolament bażiku kif inhuwa r-riżultat ta’ investigazzjoni li saret skond ir-rekwiżiti sostantivi u proċedurali stabbiliti fir-Regolament bażiku. |Id-dispożizzjonijiet eżistenti fil-qasam tal-proposta Il-Kunsill, bir-Regolament (KE) Nru 1480/2003 (ĠU L 212, 22.8.2003, p.1), impona dazju kompensatorju definittiv ta’ 34.8% fuq l-importazzjonijiet ta’ DRAMs li joriġinaw fir-Repubblika tal-Korea u manifatturati mill-kumpaniji kollha minbarra Samsung Electronics Co., Ltd. Wara rapport adottat mill-Korp tas-Soluzzjoni tat-Tilwimiet ta’ l-Organizzazzjoni Dinjija tal-Kummerċ (WT/DS299/R Il-Komunitajiet Ewropej – Miżuri Kompensatorji dwar Ċipep tal-Memorja Dinamika b’Aċċess Każwali adottat fil-3.8.2005), il-Kunsill adotta r-Regolament tal-Kunsill (KE) Nru 584/2006 (ĠU L 103, 12.4.2006, p. 1), li implimenta r-rakkomandazzjonijiet magħmula mir-rapport u li baxxa d-dazju kompensatorju definittiv sa 32.9%. |Il-konsistenza ma’ politiki jew għanijiet oħrajn ta’ l-Unjoni Ma jgħoddx. |KONSULTAZZJONI MAL-PARTIJIET INTERESSATI U STIMA TA’ L-IMPATT |Il-konsultazzjoni tal-partijiet interessati |Il-partijiet interessati li kienu affettwati mill-proċediment diġà kellhom il-possibbiltà jiddefendu l-interessi tagħhom, skond id-dispożizzjonijiet tar-Regolament bażiku. |Il-ġbir u l-użu ta’ għarfien espert |Ma kien hemm ebda ħtieġa għal għarfien espert estern. |L-istima ta’ l-impatt Din il-proposta hija r-riżultat ta’ l-implimentazzjoni tar-Regolament bażiku. Ir-Regolament bażiku ma jipprevedix stima ta’ l-impatt ġenerali, iżda fih lista eżawrjenti ta’ kondizzjonijiet li għandhom jiġu evalwati. |L-ELEMENTI LEGALI TAL-PROPOSTA |Taqsira ta’ l-azzjoni proposta Wara li rċeviet provi prima facie ta’ l-eżistenza ta’ sussidji ulterjuri mill-industrija Komunitarja u dwar talba minn Hynix Semiconductor Inc., li qalet li s-sussidji li jistgħu jiġu kkumpensati kienu skadew, fit-18 ta’ Marzu 2006, il-Kummissjoni bdiet reviżjoni parzjali interim ex officio tad-dazju kompensatorju li kien fis-seħħ fir-rigward ta’ l-importazzjonijiet ta’ DRAMs li joriġinaw mir-Repubblika tal-Korea. L-għan ta’ din ir-reviżjoni, li kien l-ambitu tiegħu kien limitat għall-eżaminazzjoni tas-sussidju ta’ produttur wieħed Korean li kien jesporta, jiġifieri Hynix Semiconductor Inc. ('Hynix'), kien li jevalwa l-bżonn li jiġu kontinwati, imneħħija jew emendati l-miżuri eżistenti. L-investigazzjoni ta’ reviżjoni kkonfermat li Hynix fil-fatt irċeviet sussidji ulterjuri. Iżda, ikkonfermat li ż-żewġ sussidji suġġetti għal miżuri kumpensatorji fl-investigazzjoni oriġinali u dawk irċevuti wara l-aħħar tal-perjodu oriġinali ta’ l-investigazzjoni ma baqgħux jikkonferixxu benefiċċju. Għalhekk huwa propost li jintemm il-proċediment u li jitħassru l-miżuri imposti mir-Regolament tal-Kunsill (KE) Nru 1480/2003 b’effett mill-31 ta’ Diċembru 2007. |Il-bażi legali Ir-Regolament tal-Kunsill (KE) Nru 2026/97 tas-6 ta’ Ottubru 1997 dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea, kif emendat l-aħħar mir-Regolament tal-Kunsill (KE) Nru 461/2004 tat-8 ta’ Marzu 2004. |Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għalhekk ma jgħoddx. |Il-prinċipju tal-proporzjonalità Il-proposta tħares il-prinċipju tal-proporzjonalità għal dawn ir-raġunijiet li ġejjin. |It-tip ta’ azzjoni hija deskritta f’dawn ir-Regolamenti msemmija hawn fuq u ma tħalli ebda lok għal deċiżjoni nazzjonali. |L-indikazzjoni ta’ kif l-oneru finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini hija minimizzata u proporzjonata għall-għanijiet tal-proposta ma tgħoddx. |L-għażla ta’ l-istrumenti |L-istrumenti proposti: regolament. |Mezzi oħrajn ma jkunux xierqa għaliex ir-Regolament bażiku ma jipprevedix għażliet alternattivi. |L-IMPLIKAZZJONI BAġITARJA |Il-proposta ma għandha ebda implikazzjoni għall-baġit Komunitarju. |1.  Proposta għalREGOLAMENT TAL-KUNSILLLi tħassar id-dazju kumpensatorju fuq l-importazzjonijiet ta’ xi mikroċirkwiti elettroniċi magħrufa bħala DRAMs (Memorji Dinamiċi b’Aċċess Każwali - Dynamic Random Access Memories ) li joriġinaw mir-Repubblika tal-Korea u li ttemm il-proċedimentIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 2026/97 tas-6 ta’ Ottubru 1997 dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea,[1] (ir-‘Regolament bażiku’) u b’mod partikolari l-Artikolu 19 tiegħu,Wara li kkunsidra l-proposta sottomessa mill-Kummissjoni wara li kkonsultat lill-Kumitat Konsultattiv,Billi:A. IL-PROĊEDURAI. Il-miżuri eżistenti(1) Bir-Regolament (KE) Nru 1480/2003[2] (ir-‘Regolament dwar id-dazju definittiv’), il-Kunsill impona dazju kompensatorju definittiv ta’ 34.8% fuq importazzjonijiet ta’ xi mikroċirkwiti elettroniċi magħrufa bħala Memorji Dinamiċi b’Aċċess Każwali ( Dynamic Random Access Memories - ‘DRAMs’) li joriġinaw mir-Repubblika tal-Korea u manifatturat mill-kumpaniji kollha minbarra Samsung Electronics Co., Ltd (‘Samsung’), li għaliha kienet ġiet stabbilita rata ta’ dazju ta’ 0%. Ir-Regolament dwar id-dazju definittiv kien preċedut mir-Regolament tal-Kummissjoni (KE) Nru 708/2003 li impona dazju kompensatorju provviżorju fuq l-importazzjonijiet ta’ DRAMs li joriġinaw mir-Repubblika tal-Korea [3] (ir-‘Regolament dwar id-dazju provviżorju’).(2) Wara rapport adottat mill-Korp tas-Soluzzjoni tat-Tilwim ta’ l-Organizzazzjoni Dinjija tal-Kummerċ[4] (ir- 'Rapport tal-Panel tal-KE-Korea dwar id-DRAMs '), il-Kunsill adotta r-Regolament tal-Kunsill (KE) Nru 584/2006[5], fejn implimenta r-rakkomandazzjonijiet magħmula mir-Rapport tal-Panel u li baxxa d-dazju kompensaturi definittiv għal 32.9% (ir-'Regolament li jimplimenta').II. Il-bidu ex officio ta’ reviżjoni interim parzjali(3) Il-produtturi Komunitarji Micron Europe Ltd u Qimonda AG (li qabel kienet Infineon Technologies AG) ipprovdew provi prima facie lill-Kummissjoni li indikaw li Hynix Semiconductor Inc. ('Hynix') irċeviet sussidji addizzjonali fil-perjodu wara l-perjodu ta’ investigazzjoni ta’ l-investigazzjoni oriġinali. Ukoll, Hynix issottomettiet talba għal reviżjoni interim parzjali li allegat li s-sussidji misjuba li huma kumpensabbli fl-investigazzjoni oriġinali ma baqgħux jeżistu.(4) Minħabba s-sottomissjonijiet ta’ hawn fuq, il-Kummissjoni ddeċidiet li tipproċedi ex officio .III. L-investigazzjoni(5) Wara li ddeterminat li eżistew biżżejjed provi biex tiġġustifika l-bidu ta’ reviżjoni interim parzjali u wara li kkonsultat lill-Kumitat Konsultattiv, il-Kummissjoni ħabbret fit-18 ta’ Marzu 2006, permezz ta’ Avviż ta’ Bidu ppubblikat fil- Ġurnal Uffiċjali ta’ l-Unjoni Ewropea[6] , il-bidu ex officio tar-reviżjoni interim parzjali, skond l-Artikolu 19 tar-Regolament Bażiku.(6) Ir-reviżjoni kienet limitata fl-ambitu għall-eżaminazzjoni ta’ sussidju ta’ produttur wieħed li jesporta, Hynix, sabiex tiġi evalwata l-ħtieġa għat-tkomplija, għat-tneħħija jew għall-emenda tal-miżuri eżistenti. Il-perjodu ta’ l-investigazzjoni kien mill-1 ta’ Jannar 2005 sal-31 ta’ Diċembru 2005 ('IP' – investigation period ).(7) Il-Kummissjoni uffiċjalment avżat lill-produttur li jesporta kkonċernat (Hynix), lill-Gvern tar-Repubblika tal-Korea (il-'GOK') u lill-produtturi Komunitarji dwar il-bidu tar-reviżjoni interim parzjali. Il-partijiet interessati ngħataw l-opportunità li jgħarrfu dwar il-fehmiet tagħhom bil-miktub u jitolbu smigħ fit-termini stabbiliti fl-Avviż tal-Bidu.(8) Sabiex tinkiseb l-informazzjoni meħtieġa għall-investigazzjoni tagħha, il-Kummissjoni bagħtet kwestjonjarji lill-partijiet kollha magħrufa li huma interessati u rċeviet risposti mill-kumpanija, mill-GOK u minn għadd ta’ banek Koreani, kif ukoll mingħand Deutsche Bank AG.(9) Il-Kummissjoni ppruvat tivverifika l-informazzjoni rċevuta u wettqet żjarat ta’ verifika fuq il-post tal-GOK (Ministeru tal-Finanzi u ta’ l-Ekonomija 'MOFE' ( Ministry of Finance and Economy) u l-Kummissjoni ta’ Sorveljanza Finanzjarja – 'FSC' ( Financial Supervisory Commission) ) u dawn il-kumpaniji u istituzzjonijiet f’Seoul:-Hynix Semiconductor Inc.Korea Exchange Bank ('KEB')Korea Development Bank ('KDB')Woori BankShinhan BankDeutsche Bank AGIl-Federazzjoni Nazzjonali tal-Kooperattivi Agrikolturali ('NACF' - National Agricultural Cooperative Federation )Hyundai Marine & Fire InsuranceB. IL-PRODOTT IKKONĊERNAT U L-PRODOTT SIMILI(10) Il-prodott ikkonċernat u l-prodott simili huma bħal dak kopert fl-investigazzjoni oriġinali, jiġifieri xi mikroċirkwiti elettroniċi magħrufa bħala Memorji Dinamiċi b’Aċċess Każwali ('DRAMs' - Dynamic Random Access Memories ) tat-tipi, densitajiet u varjetajiet kollha, kemm jekk assemblati, f’ wafer jew ċipep proċessati ( dies ), manifatturati bl-użu ta’ varjazzjonijiet tat-teknoloġija ta’ Metal Oxide-Semiconductors ('MOS'), inklużi tipi ta’ MOS komplementarji ('CMOS'), tad-densitajiet kollha (inklużi densitajiet futuri), irrispettivament mill-veloċità ta’ l-aċċess, il-konfigurazzjoni, pakkett jew qafas eċċ., li joriġinaw fir-Repubblika tal-Korea. Il-prodott ikkonċernat jinkludi wkoll DRAMs ippreżentati f’moduli tal-memorja (mhux imfassla skond ix-xewqat tal-klijent) jew bordijiet tal-memorja (mhux imfassla skond ix-xewqat tal-klijent) jew f’xi forma oħra aggregata kemm-il darba l-għan ewlieni tagħha hija li tipprovdi l-memorja.(11) Il-prodott ikkonċernat bħalissa jista’ jiġi kklassifikat fil-kodiċijiet NM ex 8473 30 20, ex 8473 50 20, ex 8542 32 10, ex 8542 32 31, ex 8542 32 39 u ex 8548 90 20.C. IS-SUSSIDJII. Daħla(12) Fuq il-bażi ta’ l-informazzjoni disponibbli għall-Kummissjoni fil-bidu u r-risposti mogħtija għall-kwestjonarji tal-Kummissjoni, ġew investigati dawn il-miżuri li ġejjin:-2.  Pakkett ta’ salvataġġ approvat mill-Kunsill tal-Kredituri u ta’ l-Istituzzjonijiet Finanzjarji ('CFIC' - Creditors' and Financial Institutions Council ) ta’ Hynix fit-30 ta’ Diċembru 2002 (ir-‘ristrutturar ġdid’), li jikkonsisti fi tpartit tad-dejn għal azzjonijiet, estensjoni ( rollover) ta’ dejn u tibdil fil-kundizzjonijiet tal-ħlas ta’ interessi;3.  Finanzjament allegatament preferenzjali provdut mill-banek Koreani lil Beijing Orient Electronics ('BOE') biex jiġi ffaċilitat ix-xiri ta’ Hydis, operazzjoni ta’ Hynix;4.  Finanzjament allegatament preferenzjali provdut mill-banek Koreani lil CVC biex jiġi ffaċilitat ix-xiri ta’ System IC, operazzjoni ta’ Hynix, inkluż it-trasferiment tad-dejn ta’ Hynix lil entità oħra bi skont;5.  Xiri mraħħas fi flus kontanti tad-dejn ta’ Hynix;6.  Trattament preferenzjali ta’ taxxa allegatament mogħti lil Hynix mill-GOK;7.  Il-finanzjament mill-ġdid f’Lulju 2005 tad-dejn ta’ Hynix.(13) Il-miżuri kollha elenkati hawn fuq kienu miżuri ad hoc . Minbarra (e) hawn fuq, il-miżuri kollha investigati ttieħdu mill-banek/istituzzjonijiet kredituri ta’ Hynix, allegatament taħt direzzjoni mill-GOK. Il-kwistjoni ta’ "kontribuzzjoni finanzjarja minn gvern”, fis-sens ta’ l-Artikolu 2 tar-Regolament bażiku hija, bħal fl-investigazzjoni oriġinali, ċentrali għal dan il-proċediment u huma b’dan imfakkra l-premessi (9) sa (15) tar-Regolament dwar id-dazju definittiv.II. Is-sitwazzjoni finanzjarja ta’ Hynix wara l-investigazzjoni oriġinali(14) Minkejja l-pakketti kbar ta’ salvataġġ li rċeviet Hynix fl-2001, is-sitwazzjoni finanzjarja tagħha ma tjibitx u fl-2002 kienet għadha tingħata l-grad Selective Default minn Standard & Poor. Irrapportat telf ta’ KRW 1.03 triljun għall-ewwel disa’ xhur ta’ l-2002; kien ovvju li ma kienet f’ebda pożizzjoni li tħallas kwalunkwe dejn li kien se jimmatura. Il-proporzjonijiet tagħha, fuq bażi tal-prospett finanzjarju tagħha ta’ l-2002, juru li ma setgħetx tkopri d-djun kurrenti tagħha bl-assi kurrenti, ma setgħetx tkopri l-ispiża ta’ l-interessi b’dak li kienet qiegħda taqla’, kienet finanzjata b’ammont sinjifikanti aktar ta’ dejn milli mill-kapital ta’ l-azzjonisti ( equity) u kellha telf nett kbir. Għalkemm is-salvataġġ ta’ Ottubru 2001 kien taffa l-affarijiet xi ftit, il-kumpanija kienet għadha f’diffikultajiet konsiderevoli. Morgan Stanley Dean Witter, wieħed mill-konsulenti esterni ta’ Hynix, f’rapport prodott f’Settembru 2002, qal li Hynix x’aktarx ma kinitx se “takkumula biżżejjed flus kontanti fis-sentejn li ġejjin biex tissodisfa l-obbligi tad-djun li kienu se jimmaturaw” jew “tespandi l-kapaċità u tiffinanzja t-titjib teknoloġiku u r-Riċerka u l-Iżvilupp meħtieġa sabiex tibqa’ produttur kompetittiv tad-DRAMs." Morgan Stanley Dean Witter kompla jgħid li "Hynix hija teknikament falluta, u qed tinżamm ħajja biss permezz ta’ programm tar-ristrutturar tad-dejn” u li “L-impenn finanzjarju meħtieġ sabiex il-kumpanija tiġi lura għal livell kompettiv jidher kbir wisq. Il-kredituri ma jifilħux iġibu lill-kumpanija lura fuq saqajha. Ikun x’ikun ir-riżultat, il-messaġġ huwa ċar għall-investituri: Hynix mhijiex kumpanija bi grad ta’ l-investiment"(15) Merrill Lynch, ukoll f’Settembru 2002, qalu li: “Aħna dejjem aktar imħassbin dwar il-prospetti negattivi tal-qligħ ta’ Hynix. Qed innaqqsu l-istimi ta’ 02-03 fit-territorju ta' żbilanċ għaliex it-titjib fl-ispiża u t-tkabbir fil-fornitura huma limitati min-nuqqas ta’ investiment fit-titjib tat-teknoloġija tal-proċess." Konsulent ieħor ta’ Hynix, Deutsche Bank Korea, ammetta li d-dipartiment tas-sigurtajiet ( equities ) tagħhom, għalkemm segwa l-industrija tas-semikondutturi, ma segwiex lil Hynix, għaliex "kien hemm nuqqas ta’ aptit mill-investituri”. Il-kumpanija nfisha ma tikkontestax il-gravità tad-diffikultajiet finanzjarji tagħha fiż-żmien rilevanti.III. Ir-Ristrutturar Ġdid(16) F’Ottubru 2001, ġie adottat minn CFIC pjan ta’ normalizzazzjoni tal-kummerċ biex titwettaq ir-rikostruzzjoni tal-kumpanija. Is-CFIC kien iffurmat minn banek u istituzzjonijiet oħrajn li kienu l-kredituri ta’ Hynix. Id-deċiżjonijiet tas-CFIC ittieħdu minn maġġoranza ta’ 75%. Id-drittijiet tal-votazzjoni ta’ kull istituzzjoni ġew iddeterminati skond l-espożizzjoni tagħha għal Hynix.(17) Hynix kienet taħt l-Att tal-Promozzjoni tar-Ristrutturar Korporat (is-'CRPA' - Corporate Restructuring Promotion Act ) u għalhekk kienet taħt il-kontroll tal-kredituri tagħha. Is-CFIC iddeċieda li jbiegħ in-negozju jew parti minnu lil terzi. F’Diċembru 2002, il-Kumitat tar-Ristrutturar, li huwa sub-kumitat tas-CFIC, beda negozjati ma’ Micron Technology Inc. Dawn damu 5 xhur; ġie ffirmat Memorandum ta’ Ftehim bejn il-partijiet, iżda t-termini tal-bejgħ eventwalment ġew miċħuda mill-Bord tad-Diretturi ta’ Hynix.(18) F’Mejju 2002, bħala miżura ta’ tkomplija minħabba li komplew jiddeterjoraw il-finanzi ta’ Hynix, is-CFIC ħatret għadd ta’ konsulenti esterni, inkluż Deutsche Bank ('DB'), Morgan Stanley Dean Witter, Deloitte & Touche u A. D. Little, biex janalizzaw lil Hynix u joħorġu bi pjan biex isalvaw lill-kumpanija. Flimkien ma’ dawn il-konsulenti esterni, KEB, li kienet il-kap tas-CFIC bħall-kreditur ewlieni, wettqet il-verifika xierqa ( due diligence) dwar Hynix sa Novembru 2002. Ir-rapport li rriżulta, ippreparat minn Deutsche Bank u KEB (ir-'Rapport tad-DB'), ġie sottomess lis-CFIC.(19) Fit-30 ta’ Diċembru 2002, is-CFIC ddeċidiet li timplimenta tibdil korporattiv u tbiegħ in-negozju, kif deskritt fir-Rapport tad-DB. It-tibdil korporattiv involva ristrutturar, li kien kompost minn:--  Tpartit ta’ dejn għal azzjonijiet ta’ KRW 1.861,5bn-  tnaqqis tal-valur tal-kapital fuq proporzjon ta’ 21:1;-  estensjoni ta’ dejn li jammonta għal KRW 3.293bn u-  tibdil fil-kondizzjonijiet tal-ħlas ta’ l-interessi tad-dejn estiż.IV. Deskrizzjoni tal-Miżurii. Tpartit ta’ dejn għal azzjonijiet(20) Is-CFIC ddeċidiet li tpartat id-dejn li ammonta għal KRW 1.861,5bn għal azzjonijiet f’Hynix; dan ammonta għal madwar 50% tas-self mingħajr garanziji ta’ Hynix. Il-prezz ta’ l-azzjonijiet fit-tpartit ġie ffissat għal KRW 435 fil-ħin meta ttieħdet id-deċiżjoni f’Diċembru 2002, billi ttieħed il-prezz medju fis-suq ta’ xahar. Għalkemm ma hemm ebda obbligu taħt is-CRPA li s-CFIC tuża metodu raġonevoli biex tikkalkula l-prezz tat-tpartit, ma huwa provdut ebda metodu speċifiku.(21) Il-pjan tar-ristrutturar involva tnaqqis tal-valur tal-kapital qabel ma jsir it-tpartit, li ħtieġ l-approvazzjoni ta’ l-azzjonisti; għalhekk it-tpartit ma setax isir mill-ewwel. Ladarba ġie implimentat it-tnaqqis tal-valur tal-kapital, bi proporzjon ta’ 21:1, il-prezz tat-tpartit ta’ l-azzjonijiet sar KRW 9.135 (21 x KRW 435) u tpartit sar. Minħabba li l-azzjonijiet skond it-tpartit ma kellhomx jinħarġu qabel April 2003, dan il-prezz kellu jservi bħala limitu minimu, iżda ma ġiex stabbilit massimu. Il-prezz attwali ta’ l-azzjonijiet fil-ħin tad-deċiżjoni fil-fatt kien ta’ KRW 280; waqa’ għal KRW 167 f’April 2003.ii. L-estensjoni tad-dejn(22) Il-maturità tad-dejn ta’ Hynix li ma ġiex ikkonvertit għal azzjonijiet ġiet estiża għal Diċembru 2006. Dan id-dejn estiż ammonta għal total ta’ KRW 3.293bn.iii. Tibdil fit-termini tal-ħlasijiet ta’ l-interessi(23) Ir-rata ta’ l-interessi fuq id-dejn estiż tnaqqset għal 3.5% minn 6.5%. Id-differenza ta’ 3% ġiet ittrattata bħala somma prinċipali addizzjonali u żdiedet mad-dejn pendenti, ukoll b’data ta’ maturità f’Diċembru 2006. L-interessi fuq din is-somma prinċipali addizzjonali ġew stabbiliti bħala 6%, li kellhom jitħallsu kull tliet xhur.V. Il-Politika tal-GOK fir-rigward ta’ Hynix(24) Kif deskritt fir-Regolamenti dwar id-dazju proviżorju u definittiv, il-GOK kien interessat mill-qrib fil-kwistjoni Hynix. Il-GOK ammetta li, minħabba s-sitwazzjoni ta’ Hynix, l-investituri barranin ma kinux lesti li jinvestu fil-Korea, għaliex l-espożizzjoni tal-banek Koreani għal Hynix kienet daqshekk għolja. Kien hemm bżonn li l-problema ta’ Hynix tiġi riżolta, sabiex titneħħa l-inċertezza; fil-fatt, l-“aġġustament strutturali” ta’ Hynix ġie ċċitat bħala kwistjoni politika ewlenija għat-tieni nofs ta’ l-2002 f’rapport mill-Ministeru tal-Finanzi u l-Ekonomija. Rapport sottomess lill-Assemblea Nazzjonali mill-Partit Kbir Nazzjonali tal-Korea ('GNP' - Grand National Party ), fl-oppożizzjoni, ikkritika l-insistenza tal-GOK li jsalva l-Grupp Hyundai, li fih Hynix kienet sussidjarja, u qal li l-Gok, billi jsalva lil Hynix, kien qiegħed “jinjetta l-flus fi bjar bla qiegħ”. Hynix issostni li, ladarba r-rapport ġie sottomess f’Novembru 2002, m’għandux jitqies bħala prova ta’ l-involviment tal-GOK fir-ristrutturar il-ġdid. Iżda, ir-ristrutturar il-ġdid ġie approvat mill-kredituri xahar biss wara s-sottomissjoni tar-rapport tal-GNP u d-deliberazzjonijiet dwar l-aħjar mod kif tiġi salvata Hynix kienu ilhom għaddejjin ix-xhur qabel dan. Ir-rapport tal-GNP, għalhekk, mhuwiex irrilevanti għall-kwistjoni dwar jekk il-GOK kellux politika li jsalva lil Hynix.(25) Fl-ewwel nofs tas-sena, il-Viċi-Ministru għall-Finanzi qal li “l-kredituri jkollhom isibu soluzzjoni għal Hynix mill-aktar fis possibbli biex jimminimizzaw l-impatt avvers fuq l-ekonomija.” Għal dak l-iskop, saret laqgħa bejn il-GOK u l-kredituri ta’ Hynix biex jiġu espressi l-fehmiet tal-GOK dwar in-negozjati li kienu għaddejjin dak iż-żmien ma’ Micron. Il-MOFE la setgħet tikkonferma u lanqas tiċħad jekk sarux laqgħat oħrajn u allega li r-rekords tal-laqgħat mhux dejjem inżammu. Min-naħa l-oħra, l-FSC qalet li ma saru ebda laqgħat oħrajn, għalkemm inżammet infurmata dwar dak li kien qed jiġri permezz ta’ telefonati informali. Madankollu, l-evidenza fl-atti tissuġġerixxi li l-GOK, konxju mill-investigazzjonijiet preċedenti dwar l-involviment tiegħu f’Hynix mill-Komunitajiet Ewropej u mill-Istati Uniti, iddireġiet li kwalunkwe komunika dwar Hynix kellha ssir oralment biex ma tkunx traċċabbli[7]. L-FSC ddikjara li ma kellu ebda setgħa jintervjeni fuq l-isforzi tar-ristrutturar ta’ kull kumpanija, iżda li għamlet monitoraġġ parzjali tal-proċess, per eżempju fejn ħasbu li seta’ jkun hemm xokk potenzjali għas-swieq. L-FSC twettaq tali monitoraġġ minn kuntatti ma’ persuni “fuq il-livell ta’ xogħol", iżda ma jinżammux rekords ta’ dawn il-kuntatti. Għalkemm l-FSC ammetta li Hynix kienet ristrutturata għaliex kienet daqshekk kbira, insista li l-mod u l-manjiera ta’ dan ir-ristrutturar kien iddeterminat biss mill-kredituri. Il-banek kredituri ta’ Hynix ikkonfermaw li l-FSC immonitorja mill-qrib r-ristrutturar permezz ta’ telefonati u talbiet ta’ informazzjoni.(26) Il-GOK, fil-laqgħat ta’ April 2002, ikkomunika l-pożizzjoni uffiċjali tiegħu lill-kredituri ta’ Hynix, li kien jew li tinbiegħ Hynix jew li tiġi salvata biex jitnaqqas ix-xokk. Għalkemm il-GOK insista li d-deċiżjoni ta’ jekk il-likwidazzjoni kinitx possibbiltà jew le tħalliet f’idejn il-kredituri, id-dikjarazzjonijiet tiegħu dwar l-importanza li tiġi salvata Hynix (permezz ta’ ristrutturar jew bejgħ) sabiex tintradd il-kunfidenza fis-swieq Koreani jgiddeb din l-insistenza. It-twemmin ta’ GOK li Hynix kienet kbira wisq biex tfalli huwa korroborat minn dikjarazzjoni minn wieħed mill-banek kredituri li Hynix kienet kumpanija tant kbira, li kienet timpjega għadd ta’ nies tant kbir u tant għandha kuntratti “li tista’ timmaġina x’jiġri jekk tfalli jew tkun insolventi.” Barra minn dan, wieħed mill-konsulenti esterni ta’ Hynix, fi-ittra tal-ħatra tiegħu kiteb li kien se jassisti “.... fl-isforz biex tinstab soluzzjoni tar-ristrutturar realistika u vijabbli għal Hynix li timminimizza l-ħsara soċjali …" (enfasi miżjud). Kien ċar li l-likwidazzjoni ta’ Hynix ma kinitx għażla.VI. L-involviment tal-GOK fil-banek kredituri ta’ Hynix(27) Il-GOK huwa azzjonist ewlieni f’għadd kbir ta’ banek kredituri ta’ Hynix. L-informazzjoni fl-atti provdut mill-banek, Hynix u l-GOK turi li l-GOK għandu għall-inqas azzjonijiet sinjifikanti (>20%) fil-banek/istituzzjonijjiet finanzjarji kredituri li għandhom għall-inqas 75% mid-drittijiet tal-votazzjoni fis-CFIC. Huwa mfakkar li l-maġġoranza meħtieġa fis-CFIC kienet ta’ 75%; għalhekk l-involviment tal-GOK fid-deċiżjonijiet meħuda mill-Kunsill tal-Kredituri ma jistax jiġi ddubitat.(28) Bħal fl-investigazzjoni oriġinali, KDB u NACF huma entitajiet għal kollox proprjetà tal-gvern u għalhekk jitqiesu korpijiet pubbliċi fis-sens ta’ l-Artikolu 1(3) tar-Regolament bażiku.(29) Ma hemm ebda evidenza fl-atti li tissuġġerixxi li s-sitwazzjoni fir-rigward ta’ Woori Bank inbidlet minn dik deskritta fil-premessi (80) sa (82) tar-Regolament dwar id-dazju provviżorju. Barra minn dan, kif jingħad fir-Regolament dwar id-dazju provviżorju, Chohung Bank, issa msejjaħ Shinhan Bank minn meta amalga ma’ Shinhan Bank fl-1 ta’ April 2006, daħal f’Memorandum ta’ Ftehim mal-Korean Deposit Insurance Corporation ('KDIC') f’Jannar 2002, fejn ta lil KDIC, korp pubbliku, influwenza deċiżiva fuq it-teħid tad-deċiżjonijiet ta’ Chohung Bank.(30) Id-Digriet numru 408 tal-Prim Ministru huwa evidenza ulterjuri li hemm ambitu legali għall-intervent tal-fis-settur finanzjarju għal raġunijiet ta’ politika. Il-GOK jiċċita lid-Digriet bħala evidenza li l-gvern Korean uffiċjalment iddikjara li ma kienx se jintervjeni fil-banek u fl-istituzzjonijiet finanzjarji. Madankollu, l-Artikolu 5(1) tad-Digriet numru 408 tal-Prim Ministru jistipula li “Fil-każ li organizzazzjoni tas-superviżjoni finanzjarja titlob il-kooperazzjoni jew l-appoġġ ta’ istituzzjoni finanzjarja bi ħtieġa għall-istabbilizzazzjoni tas-suq finanzjarju … dan għandu jsir f’dokument jew permezz ta’ laqgħa." Għalhekkk, mhux biss id-Digriet ma jipprekludix l-intervent tal-gvern fl-istituzzjonijiet finanzjarji, iżda espressament jistabbilixxi l-modi kif jista’ jsir dan l-intervent.(31) Hynix allegat li KEB ma kienx ikkontrollat mill-GOK u ppreżentat is-sehem fl-azzjonijiet f’idejn Commerzbank bħala evidenza ta’ l-indipendenza tagħha mill-intervent tal-GOK. Issottomettiet ukoll dokumenti li jirreferu għad-dritt ta’ veto ta’ Commerzbank fuq xi kwistjonijiet, inkluż l-amministrazzjoni tar-riskju. Iżda, KEB ma setax jikkonferma li Commerzbank, għalkemm kien bagħat persuna biex issir membru tat-tim tal-kreditu, attwalment eżerċita xi kontroll fuq id-deċiżjonijiet tal-kreditu u, fil-fatt, iddikjara li ma kinux jafu bl-eżistenza ta’ dawn id-drittijiet ta’ veto. Barra minn dan, l-investigazzjoni riċenti fl-involviment tal-GOK fix-xiri minn Lone Star ta’ l-azzjonijiet fil-KEB fl-2003 turi wkoll li KEB huwa kkontrollat mill-GOK. Għalhekk huwa meqjus li mhemm ebda raġuni biex wieħed jitlaq mill-konklużjonijiet ta’ l-investigazzjoni oriġinali dwar l-influwenza tal-GOK fuq id-deċiżjonijiet tal-KEB.(32) Eżempju ieħor ta’ involvement tal-GOK fil-banek kredituri ta’ Hynix kien il-ħatra ta’ individwu li qabel kien Ministru ta’ l-Industrija u tal-Kummerċ bħala President tal-Kumitat tar-Ristrutturar tas-CFIC ta’ Hynix, mill-Kumitat Permanenti ta’ dak il-korp, biex imbagħad huwa reġa’ nħatar bħala Ministru ftit xhur wara.(33) Kookmin u Woori Bank indikaw ukoll li l-interferenza tal-GOK setgħet twassalhom biex jagħmlu deċiżjonijiet ibbażati fuq politika fil-prospetti tagħhom lill-Kummissjoni tal-Borża tas-Sigurtajiet fl-2002. Hynix issottomettiet evidenza li l-kliem meqjusa ma rreferewx speċifikatament għal Hynix u m’għandux jitqies li huwa maħsub li jimplika li l-GOK eżerċita l-kontroll fuq is-settur bankarju Korean. Madankollu, l-evidenza sottomessa minn Hynix ma tikkontestax partijiet oħrajn tal-prospett li jwissu, per eżempju, li l-azzjonijiet tal-GOK “jistgħu iġegħluna nieħdu azzjonijiet jew infittxu għanijiet ta’ politika li jistgħu jkunu kontra l-interessi [tal-kredituri]."(34) Il-Kummissjoni talbet li tara d-dokumentazzjoni interna dwar id-deċiżjoni ta’ l-istituzzjonijiet kredituri li japprovaw il-pjan ta’ ristrutturazzjoni. Dawn id-dokumenti kunfidenzjali juru li, għalkemm kull kreditur għadda mill-proċeduri standard interni tiegħu biex jiddeċiedi li jipparteċipa fir-ristrutturar, ma aġixxewx skond il-klassifikazzjoni tal-kreditu li kull wieħed kien ta lil Hynix għall-perjodu in kwistjoni. Għalkemm il-kredituri kollha kienu taw lil Hynix ratazzjoni ekwivalent għan- Selective Default ta’ Standard & Poor, xorta pproċedew biex japprovaw il-pjan ta’ ristrutturar. Per eżempju, fil-ħin meta ġie approvat ir-ristrutturar, ir-rata ta’ kreditu ta’ bank wieħed għal Hynix indikat li l-kumpanija kienet vulnerabbli ħafna u li l-possibbiltà li n-negozju jiġi rrestawrat kienet improbabbli ħafna. Ir-rata moghtija lil Hynix minn bank ieħor involut indikat li l-possibbiltà ta’ nuqqas kienet għolja ħafna u li ma kien hemm ebda possibbiltà ta’ rkupru fil-futur. Minflok, dawn il-banek ipproċedew u approvaw il-proposta tar-ristrutturar, għalkemm l-evidenza tissuġġerixxi li dan ma kienx konsistenti ma’ strateġija orjentata lejn is-suq u r-rapport tad-DB ma jindikax mod iehor.(35) Dan intwera mit-trattament tal-kredituri ta’ kemm id-dejn li estendew u l-azzjonijiet li rċevew fit-tpartit ta’ dejn għal azzjonijiet: madwar 80-90% tad-dejn ta’ Hynix kien inqata’ bħala telf – f’każ wieħed, ukoll 100% - u l-azzjonijiet kienu riżervati b’madwar 20% tal-prezz li ħallsu l-kredituri.(36) Il-kumpanija tiddikjara li l-ġrajjiet sussegwenti juru li d-deċiżjoni tal-kredituri kienet dik korretta; Hynix kienet ilha tagħmel profitt mill-2005 u l-kredituri biegħu l-azzjonijiet tagħhom fil-kumpanija għal qliegħ konsiderevoli. Madankollu, din hija analiżi ex post facto , li ma tiġġustifika bl-ebda mod il-konklużjoi li f’dak iż-żmien il-kredituri approvaw il-pjan tar-ristrutturar, dan kien konsistenti ma metodu orjentat lejn is-suq. Barra minn dan, il-fatt li Hynix issopravviviet kien minħabba s-sussidji enormi li rċeviet. Wieħed ma jistax jargumenta li, minħabba li Hynix issopraviviet, is-sussidji ma kinux sussidji, jekk dik is-sopravvivenza kienet possibbli biss minħabba dawn is-sussidji. Fl-aħħar, il-kredituri kienu fil-pożizzjoni li kienu fiha fl-aħħar ta’ l-2002 għaliex kienu pparteċipaw fir-ristrutturar ta’ l-2001, li kkostitwixxa sussidju. Għalhekk, ma jistgħux jargumentaw li għandhom jitqabblu ma’ kredituri privati li ħadu l-passi kollha li jwasslu għall-pożizzjoni tagħhom f’xi punt taż-żmien għal kollox mir-rieda tagħhom. Għalhekk, l-argument ta’ Hynix ma jaffettwax il-konklużjoni li l-kredituri ma kinux qed jaġixxu skond metodu orjentat lejn is-suq.VII. Il-Konklużjoni dwar il-Kontribuzzjoni Finanzjarja(37) Minħabba l-evidenza fl-atti dwar il-politika tal-GOK dwar Hynix u l-involviment tagħha fil-proċess tat-teħid tad-deċiżjonijiet tal-kredituri ta’ Hynix, kif ukoll l-evidenza dwar l-istat ta’ kriżi ta’ Hynix u n-nuqqas ta’ rieda tas-suq li javvanza l-kapital, kif ukoll in-nuqqas ta’ provi li l-kredituri eżistenti aġixxew skond l-indikazzjoni tas-suq, huwa stess mhux mgħawweġ minn sussidji, huwa konkluż li l-GOK fdat u ddireġiet lill-kredituri ta’ Hynix biex isalvaw lil Hynix billi japprovaw ir-ristrutturar deskritt fil-premessa (19) hawn fuq. Dan ikkostitwixxa kontribuzzjoni finanzjara fis-sens ta’ l-Artikolu 2(1) tar-Regolament bażiku.(38) Hynix iddikjarat li l-GOK ma kellux x’jaqsam mar-ristrutturar il-ġdid, li kien imfassal mill-kredituri bl-għajnuna ta’ konsulenti esterni. Barra minn dan, iddikjarat li l-provi fir-rekord juru biss li l-GOK kien imħasseb dwar il-futur ta’ Hynix, iżda li ma laħaqx ir-rekwiżit għal konnessjoni li setgħet tintwera bejn il-GOK u l-azzjonijiet tal-bank. Għalkemm l-azzjonijiet tal-GOK mhumiex prova konklussiva ta’ direzzjoni jew kariga, huwa prova qawwija ta’ kemm jista’ l-GOK jinfluwenza l-proċess tat-teħid tad-deċiżjonijiet tal-bank. Kif kien il-każ fl-investigazzjoni oriġinali, l-evidenza fl-atti turi li, bħala azzjonist ewlieni, il-GOK jista’ jaħtar diretturi u għalhekk jista’ jinfluwenza r-riżultat tal-votazzjoni fil-laqgħat tal-bord. Barra minn dan, l-artikli diversi fl-istampa u r-rapporti fl-atti juru b’mod ċar li l-GOK ma kienx se jippermetti lil Hynix tfalli; dan jintwera wkoll mill-fatt li wieħed mill-banek li kien proprjetà esklussiva tal-GOK xtara d-dejn ta’ Hynix mill-kredituri l-oħrajn biex jitnaqqas l-oneru finanzjarju fuq il-banek li kienu inkarigati biex isalvaw lil Hynix. Mhux kontestat li l-pjan tar-ristrutturar li-ġdid kien imfassal mill-konsulenti esterni ta’ Hynix flimkien mal-kredituri tagħha; iżda, l-evidenza fl-atti tissuġġerixxi li l-GOK kien afda u dderieġa lill-kredituri ta’ Hynix jirristrutturaw lil Hynix u mhux iħalluha tfalli.(39) L-imġiba tal-banek turi wkoll b’mod ċar li ma kinux qed jaġixxu skond konsiderazzjonijiet kummerċjali normali. Ebda mill-banek ma kklassifika lil Hynix bħala kumpanija ta’ grad ta’ investiment; fil-fatt, il-klassifikazzjonijiet kollha mogħtija lil Hynix mill-kredituri tagħha juru li qisuha riskju sostanzjali u kellhom dubju jekk tkunx tista’ tissopravivi. Il-kumpanija ddikjarat li l-imġiba tal-kredituri għandha tiġi eżaminata mill-perspettiva ta’ “kreditur eżistenti". Madankollu, kif diskuss f’aktar dettall fil-premessa (36) hawn fuq u l-premessi (41)-(44) hawn isfel, żgur f’dan il-każ, li huwa affettwat minn sussidji kbar ħafna u simili mogħtija biss madwar sena qabel, it-test korrett li għandu jiġi applikat fir-rigward tar-raġonevolezza kummerċjali tal-kredituri huwa t-test ta’ l-investitur privat. Għalhekk, il-kwistjoni ta’ jekk kreditur eżistenti kienx iġib ruħu b’mod simili għal dak tal-kredituri ta’ Hynix m’għandhiex għalfejn tiġi indirizzata.VIII. Il-benefiċċju(40) Dwar kwalunkwe benefiċċju konferit lil Hynix, KEB, Woori Bank, Shinhan Bank, KDB u NACF kollha sostnew li kienu pparteċipaw fir-ristrutturar il-ġdid għaliex riedu jimmassimizzaw ir-rata ta’ l-irkupru għas-self diġà’ mogħti lil Hynix. Huma qiesu li l-valur ta’ Hynix bħala negozju kien ogħla mill-valur ta’ likwidazzjoni immedjata tagħha. Madankollu, dan it-tqabbil, huma x’inhuma l-merti tiegħu bħala standard għall-analiżi ta’ l-eżistenza ta’ benefiċċju, fi kwalunkwe każ ma jgħoddx f’dan il-każ għar-raġunijiet spjegati fil-premessi (36) hawn fuq u (41)-(44) hawn taħt. Barra minn dan, l-eżistenza ta’ benefiċċju potenzjali għall-kredituri esposti bil-qawwi ma turix li ma kien hemm ebda benefiċċju lil Hynix.(41) Hynix tiddikjara li r-ristrutturar il-ġdid kien ibbażat fis-suq, għaliex kien imfassal minn konsulenti esterni, bħal DB u Deloittes, wara xhur ta’ verifiki xierqa ( due diligence) u kien ibbażat fuq ir-Rapport tad-DB li rrakkomanda l-kors ta’ azzjoni li mbagħad ġie segwit. Madankollu, ir-rapport tad-DB kien indirizzat lill-kredituri ta’ Hynix. L-għan tiegħu kien li jimmassimizza l-ġbir lura tad-dejn għal dawn il-kredituri filwaqt li jżomm il-kumpanija milli tfalli. Hynix argumentat li t-test li għandu jiġi applikat biex jiġi vverifikat il-benefiċċju rċevut mill-kumpanija mir-ristrutturar il-ġdid għandu jkun it-test tal-‘kreditur privat’ u mhux it-test ta’ l-‘investitur privat’. Il-pożizzjoni tal-kredituri huwa fattur li jista’ jitqies f’analiżi; iżda, kif spjegat fil-premessa (36) u hawn taħt, ma jistax ikollha rwol f’dan il-każ.(42) F’termini ġenerali, l-istandard rilevanti huwa jekk investitur orjentat lejn is-suq, bi jew mingħajr espożizzjoni għal Hynix, ikunx evalwa l-investiment propost f’Hynix bħala wieħed ta’ min jagħmlu. Ir-rapport tad-DB ma jipprovdix risposta dipendibbli għal dik il-mistoqsija għaliex, minħabba li huwa indirizzat lill-kredituri eżistenti, huwa premess fuq l-użu ta’ dak li f’termini ġenerali huma l-istrutturi tad-dejn u ta’ l-azzjonijiet ta’ Hynix bħala vettura għall-investiment propost, u b’hekk inaqqas sa ma tisparixxi kwalunkwe possibbiltà għal investiment ipotetiku barrani fuq l-istess termini. Ir-rapport tad-DB ma fih ebda evidenza li l-investituri privati barranin kien ikollhom xi interess li jinvestu f’Hynix. Tassew, il-parir ta’ DB lill-investituri privati, fil-fatt, kien li ma jinvestux f’Hynix, kif jintwera mill-fatt li d-dipartiment tar-riċerka tiegħu ma segwiex l-azzjonijiet ta’ Hynix.(43) Fi kwalunkwe każ, is-sitwazzjoni finanzjarja ta’ Hynix fil-ħin tar-ristrutturar il-ġdid, kif deskritt fil-premessa (14) hawn fuq, kienet waħda ta’ kriżi u kien evidenti li Hynix ma kinitx f’pożizzjoni li tlaħħaq mad-djun tagħha; għalhekk ebda finanzjament ma kien ser jiġi mis-suq, kif inhuwa evidenti mid-dikjarazzjonijiet tal-konsulenti finanzjarji ċitati fil-premessi (14) u (15) hawn fuq. Filwaqt li r-rapport tad-DB jindika t-triq biex il-kredituri ta’ Hynix jimminimizzaw it-telf tagħhom, ma jagħti ebda indikazzjoni għaliex is-suq kien ikompli jsellef jew investi l-flus f’Hynix, kumpanija f’ selective default . Għalhekk, kwalunkwe data oħra li hija disponibbli dwar il-pożizzjoni ta’ Hynix u s-sitwazzjoni tas-suq tikkonferma li r-rapport tad-DB ma jipprovdi ebda risposta ta’ min joqgħod fuqha għall-kwistjoni jekk investitur orjentat lejn is-suq ikunx evalwa jew le l-investiment propost f’Hynix bħala wieħed ta’ min jagħmlu.(44) Barra minn dan, filwaqt li titwarrab il-kwistjoni ta’ liema kors ta’ azzjoni setgħet jew ma setgħetx kienet miftuħa għall-partijiet fl-2002 minħabba s-sitwazzjoni kif kienet teżisti f’dak iż-żmien, il-fatt jibqa’ li Hynix kienet tqiegħdet f’din is-sitwazzjoni minn deċiżjonijiet ta’ investiment u self li kienu ekonomikament irrazzjonali minn jew f’isem il-GOK fl-2001, li l-effetti tagħhom komplew fl-2002 u lil hinn. L-għan espress tar-ristrutturar il-ġdid kien li Hynix tiġi ffinanzjata mill-ġdid u dan ma jistax jiġi sseparat mis-salvataġġ ta’ l-2001. It-tnejn huma konnessi b’mod inseparabbli. Fi kliem ieħor, huwa biss minħabba n-natura irrazzjonali u l-falliment sussegwenti tar-ristrutturar ta’ qabel li sar neċessarju li tiġi estiża l-espożizzjoni tal-kredituri eżistenti fil-miżura ta’ l-2002. Għalhekk is-soluzzjoni proposta fir-rapport tad-DB kienet biss possibbli meta abbinata mal-miżuri ta’ l-2001. Mhuwiex possibbli li kors ta’ azzjoni propost jiġi ttrattat bħala indikazzjoni tas-suq jekk dak il-kors ta’ azzjoni fih innifsu huwa kontinwazzjoni ta’ deċiżjoni rraġonevoli ta’ investiment tal-gvern ta’ qabel. Għal din ir-raġuni wkoll, ir-rapport tad-DB ma jipprovdix risposta ta’ min joqgħod fuqha għall-kwistjoni jekk investitur orjentat lejn is-suq ikunx evalwa jew le l-investiment propost f’Hynix bħala wieħed ta’ min jagħmlu.(45) Għalhekk huwa kkunsidrat li r-ristrutturar il-ġdid ta benefiċċju lill-kumpanija, fis-sens ta’ l-Artikolu 2(2) tar-Regolament bażiku.IX. L-ispeċifiċità(46) Ladarba l-miżuri li kienu jiffurmaw ir-ristrutturar il-ġdid ittieħdu esklussivament għal Hynix, l-estensjoni tad-dejn, il-prinċipalizzazzjoni ta’ l-interessi u t-tpartit ta’ dejn għal kapitali jitqiesu li huma speċifiċi fis-sens ta’ l-Artikolu 3 tar-Regolament bażiku.X. Il-kalkolu ta’ l-ammont tal-benefiċċjui. Iż-żmien tal-benefiċċju(47) Skond l-Artikolu 5 tar-Regolament bażiku, l-ammont ta’ sussidji kumpensabbli għandhom jiġu kkalkulati f’termini tal-benefiċċju għar-reċipjent li jinstab li jeżisti matul il-perjodu ta’ investigazzjoni tas-sussidju. L-ammont ta’ dejn ekwivalenti għall-ammont li kellu jitpartat f’azzjonijiet tneħħa mis-self u ġie rreġistrat bħala aġġustament tal-kapital meta d-deċiżjoni tar-ristrutturar ittieħded fit-30 ta’ Diċembru 2002 (in-Nota 14 tal-Prospetti Finanzjarji ta’ Hynix ta’ l-2002). B’mod simili, Hynix ġiet rilaxxjata mill-obbligi tal-ħlas ta’ interessi fir-rigward ta’ dan id-dejn fl-istess data.(48) L-industrija Komunitarja argumentat li l-benefiċċju mir-ristrutturar il-ġdid ma ngħatax lil Hynix qabel it-13 ta’ April 2003, meta l-azzjonijiet fil-fatt inħarġu lill-kredituri. Min-naħa l-oħra l-kumpanija argumentat li d-data effettiva tal-benefiċċju, fil-fatt, huwa Diċembru 2002, għaliex dik kienet id-data meta ttieħdet mill-kredituri d-deċiżjoni li japprovaw ir-ristrutturar u d-data li fiha Hynix ġiet rilaxxjata mill-obbligi tagħha fir-rigward tad-dejn tagħha.(49) Ladarba l-Panel tad-DSB fuq id-DRAMs qal li l-benefiċċju ta’ sussidju għandu jiġi osservat mill-perspettiva tar-reċipjent u l-kumpanija ma kinitx għadha taħt xi obbligi fir-rigward ta’ l-espożizzjoni għad-dejn lejn il-kredituri tagħha mid-data tad-deċiżjoni li jipproċedu bir-ristrutturar il-ġdid, jitqies li d-data effettiva ta’ l-għotja tal-benefiċċju lil Hynix kienet it-30 ta’ Diċembru 2002.ii. Il-bażi għall-kalkoluL-Estensjoni tad-Dejn u Tibdil fir-rati ta’ l-Interessi u l-Kondizzjonijiet tal-Ħlas(50) Skond il-metodoloġija adottata fl-investigazzjoni oriġinali, estensjoni tad-dejn titqies li hija self għall-għanijiet tal-kalkolu tal-benefiċċju. L-interessi kkapitalizzati jiġu ttrattati wkoll bħala self għal dan l-iskop. Fl-investigazzjoni oriġinali, is-sussidju tqies li huwa l-ammont prima facie tal-kapital misluf, allokat tul il-perjodu normali ta’ ħames snin ta’ deprezzament ta’ l-assi. Kull ammont annwali hekk allokat ġie miżjud billi żdiedet ir-rata standard ta’ l-interessi kummerċjali fil-Korea (7%). Il-Panel KE-Korea DRAMs ikkritika dan bħala “metodoloġija ta’ sussidju” li ma kinitx tirrifletti l-fatt li s-self, differenti mis-sussidji, jitħallsu lura u li “Għalhekk huwa ovvjament ta’ inqas benefiċċju għal kumpanija li tingħata self milli tingħata sussidju"[8]. Il-Panel qies li l-KE għandha tibbaża l-kalkoli tagħha fuq l-indikazzjonijiet li jirriflettu l-prattika normali ta’ l-investiment.(51) Wara l-kummenti tal-Panel ta’ l-ODK dwar il-metodoloġija tas-sussidju użata fl-investigazzjoni oriġinali, ġie meqjus xieraq li f’din ir-reviżjoni jinstab punt ta’ referenza bbażat fuq self li fuqu seta’ jiġi kkalkolat il-benefiċċju.(52) Is-sitwazzjoni finanzjarja ta’ Hynix fil-ħin tar-ristrutturar mill-ġdid, kif deskritt fil-premessi (14) u (15) hawn fuq, kienet waħda ta’ kriżi u kien evidenti li Hynix ma kinitx f’pożizzjoni li tilħaq id-djun tagħha; għalhekk is-suq ma pprovda ebda finanzjament. Ebda self kummerċjalment komparabbli ma kien ingħata lil Hynix il-ħin tar-ristrutturar il-ġdid, u lanqas ma kien hemm xi provi vverifikati fir-rekord dwar l-ispejjeż u t-termini ta’ self kummerċjali komparabbli li Hynix jew xi ditta oħra f’sitwazzjoni komparabbli għal Hynix kienet ingħata fiż-żmien rilevanti. Il-fatt li entitajiet privati kienu wkoll ipparteċipaw fir-ristrutturar il-ġdid ma jipprovdix indikazzjoni ta’ min joqgħod fuqha; l-entitajiet involuti kienu żgħar u kellhom ammonti insinjifikanti ta’ dejn f’Hynix, meta mqabbla ma’ entitajiet immexxija mill-GOK. Barra minn dan, skond is-sejbiet tal-Panel ta’ l-ODK fil-każ dwar DRAMs mill-Ġappun , li kkunsidra l-istess fatti bħal din l-investigazzjoni, il-preżenza ta’ involviment kontemporanju tal-gvern fil-proċess tat-teħid tad-deċiżjonijiet dwar ir-ristrutturar il-ġdid taġixxi biex tgħawweġ is-suq u għalhekk entitajiet privati u mhux immexxija ma jistgħux jitqiesu li huma punt ta’ referenza ta’ min joqgħod fuqu[9].(53) Għalhekk il-Kummissjoni bniet punt ta’ referenza alternattiv, ibbażat fuq rata ta’ interessi kummerċjali, bl-addizzjoni ta’ primjum ta’ riskju li jirrifletti r-rati ta’ nuqqas tal-kumpaniji li juru riskju komparabbli. Dan il-punt ta’ referenza jqis it-terminu tas-self, rata ta’ imgħax ta’ referenza li titħallas minn kumpanija li jixirqilha kreditu, il-probabbiltà ta’ nuqqas minn kumpanija li ma jixirqilhiex kreditu f’terminu ta’ żmien speċifikat, u l-probabbiltà ta’ nuqqas ta’ kumpanija li jixirqilha l-kreditu fi ħdan l-istess perjodu ta’ żmien.(54) Il-Kummissjoni użat din il-formula li ġejja biex tikkalkula rata ta’ interessi biex tikkalkula rata ta’ imgħax ta’ referenza xierqa għal kumpaniji li ma jixirqilhomx kreditu:-ib = [(1-qn)(1+if)^n/(1-pn)]^(1/n) -1Fejn:n = it-terminu tas-selfib = ir-rata ta’ imgħax ta’ referenza għal sellief li ma jixraqlux kredituif = ir-rata ta’ imgħax għat-tul li titħallas minn kumpanija li jixirqilha kreditupn = il-probabbiltà ta’ nuqqas minn kumpanija li ma jixirqilhiex kreditu fi żmien n sninqn = il-probabbiltà ta’ nuqqas minn kumpanija li jixirqilha kreditu fi żmien n snin.(55) Għall-iskopijiet ta’ dan il-kalkolu, il-Kummissjoni użat ir-rata għal min jixraqlu l-kreditu għas-self mingħand KRW ir-rata mejda ta’ interessi tal-Bank tal-Korea fuq bonds korporattivi tal-grad ta’ investiment fl-2003, li kienet ta’ 10.43%. Ir-rati ta’ nuqqas għall-kumpaniji li kien jixirqilhom kreditu u dawk li ma kienx jixirqilhom kreditu għat-terminu tal-miżuri in kwistjoni ttieħdet minn Moody's Investor Services. Ir-rata ta’ nuqqas ta’ kumpanija li ma jixirqilhiex kreditu fl-2003 fi żmien 3 snin (it-terminu ta’ l-estensjoni) kienet ta’ 54.86%, filwaqt li r-rata ta’ nuqqas ta’ kumpanija li jixirqilha kreditu fi żmien 3 snin fl-2003 kienet ta’ 0.33%. Dan wassal għal rata ta’ interessi totali ta’ 43.8%. B’kuntrast, ir-rata ta’ interessi pagabbli minn Hynix fuq id-dejn estiż kienet ta’ 3.5%, jiġifieri differenzjal ta’ rata ta’ interessi ta’ 40.3%, li twassal għal rata ta’ dazju kompensatorju ta’ 23.7%.Tpartit ta’ Dejn għal Kapital(56) Kif deskritt fil-premessa (21) hawn fuq, is-CFIC kkalkula prezz ta’ tpartit għat-tpartit ta’ dejn għal kapital ta’ KRW 435 fit-30 ta’ Diċembru 2002, fuq bażi tal-prezz medju fis-suq fuq xahar. Il-kumpanija tiddikjara li dan kien metodu validu kummerċjalment biex jiġi ddeterminat il-prezz ta’ l-azzjonijiet u li kien jirrifletti r-realtà tas-suq. Fil-fatt, dan il-prezz kien jirrefletti limitu massimu; jekk il-prezz għola bejn it-30 ta’ Diċembru 2002 u l-jum meta fil-fatt inħarġu l-azzjonijiet, il-prezz kien jinbidel f’dan is-sens. Il-prezz attwali fil-jum meta ttieħdet id-deċiżjoni biex jitmexxa r-ristrutturar il-ġdid kien ta’ KRW 280. Meta d-dejn eventwalment ġie konvertit f’azzjonijiet, wara t-tnaqqis tal-kapital, bi prezz ta’ KRW 9.513 (KRW 435 x 21), il-prezz ta’ l-azzjonijiet kien, fil-fatt, ta’ KRW 3.500. Jekk l-effett tat-tnaqqis tal-valur tal-kapital huwa injorat, l-azzjonijiet maħruġa kienu qed jinbiegħu ferm inqas mill-valur tagħhom, bi prezz ta’ KRW 167. Mhuwiex kontestat li s-CFIC kellu diskrezzjoni dwar il-metodu li bih seta’ jistabbilixxi l-prezz tat-tpartit. Madankollu, minkejja din id-diskrezzjoni, minħabba li l-prezz tat-tpartit ma kienx prezz fiss, iżda garanzija li l-kumpanija kienet se tirċievi ammont minimu għall-azzjonijiet tagħha, ma jistax jitqies li huwa prezz li jikkorrispondi għar-realtà kummerċjali, speċjalment meta jitqies il-prezz attwali fil-ħin li ġie stabbilit il-prezz tat-tpartit u t-tendenza ’l isfel xejn sorprendenti bejn il-ħin tal-laqgħat tas-CFIC u d-data tat-tpartit f’April 2003.(57) Sabiex jiġi kkalkolat il-benefiċċju li rċeviet Hynix mit-tpartit tad-dejn għall-kapital, l-ispejjeż biex jinħarġu l-azzjonijiet lil Hynix għandhom jiġu meqjusa. Il-Kummissjoni osservat li, sabiex tiġi eżaminata l-ispiża, jekk hemm, tat-tpartit mill-perspettiva tar-reċipjent, għandhom jitqiesu l-obbligi imposti fuq kumpanija meta jinħarġu azzjonijiet ġodda. Il-Kummissjoni osservat f’dan ir-rigward, li l-injezzjonijiet tal-kapital mill-azzjonijiet ordinarji normalment ma jimponux obbligi partikolari fuq kumpanija, għaliex la hemm rata fissa ta’ dħul lura li għandha tikseb u lanqas, fil-fatt, ma jridu jsiru xi pagamenti. Madankollu, il-kumpanija għandha għall-inqas obbligu teoretiku li tiddistribwixxi l-profitti tagħha, jew parti minnhom, lill-azzjonisti tagħha; il-proporzjon ta’ dħul lura fuq l-azzjonijiet ('ROE' - return on equity ) jista’ jipprovdi xi indikazzjoni tal-livell ta’ dħul lura li l-kumpanija hija mistennija tipprovdi lill-azzjonisti tagħha u tista’ tintuża fil-kalkolu ta’ l-ammont tal-benefiċċju lil Hynix. Madankollu, l-ROE ta’ Hynix fl-2003 kien perċentwal negattiv, kif ikkalkolat b’referenza għall-prospetti finanzjarji tagħha għas-sena. Għalhekk, fuq bażi ta’ evalwazzjoni oġġettiva tal-pożizzjoni finanzjarja ta’ Hynix fil-ħin tat-tpartit ta’ dejn għal azzjonijiet, mhuwiex raġonevoli li wieħed jistenna li Hynix tkun f’pożizzjoni li tiddistribwixxi xi dħul lura lill-azzjonisti tagħha għas-sena rilevanti. Għalhekk, bl-użu ta’ ROE bħala indikazzjoni, xorta jiġi konkluż li l-ammont kollu tat-tpartit ta’ dejn għal kapital huwa sussidju suġġett għal miżuri kumpensatorji.(58) Il-Kummissjoni eżaminat ukoll jekk hemmx spejjeż għal Hynix assoċjati ma’ li tkun trid iċċedi l-azzjonijiet ta’ proprjetà b’riżultat tat-tpartit jew l-ispiża għal Hynix minn dilwizzjoni potenzjali tal-prezz ta’ l-azzjonijiet li tirriżulta mill-ħruġ ta’ azzjonijiet ġodda. Fuq bażi tar-reviżjoni tagħha ta’ l-evidenza fl-atti, il-Kummissjoni ma temminx li l-benefiċċju nett għal Hynix tat-tpartit sħiħ għal azzjonijiet huwa mnaqqas b’riżultat tal-ħruġ ta’ azzjonijiet ġodda. F’dan ir-rigward, il-Kummissjoni temmen li huwa essenzjali li jiġi rikonoxxut l-impatt li kellu t-tpartit ta’ dejn għal azzjonijiet fuq is-sitwazzjoni finanzjarja ta’ Hynix.(59) Bħal kwistjoni ta’ limitu, huwa essenzjali li jiġi rikonoxxut li din ma kinitx infużjoni dritta ta’ kapital. Il-benefiċċju fundamentali għal Hynix irriżulta mill-ammont kbir ħafna ta’ dejn li ġie estint b’riżultat tat-tpartit, jiġifieri KRW 1,861.5 biljun. Dan assolva lil Hynix milli jkollha tħallas lura xi parti minn dan l-ammont ta’ prinċipal u milli jkollha tħallas l-interessi. Minflok, dan l-ammont kbir ħafna ta’ dejn ġie sostitwit b’azzjonijiet maħruġa lill-banek kredituri. Madankollu ma kien hemm ebda spiża reali kwantifikabbli għal Hynix biex toħroġ l-azzjonijiet il-ġodda. Filwaqt li l-valur eżistenti ta’ l-azzjonijiet ġie dilwit b’riżultat tal-ħruġ, dan ma kellu assolutament ebda impatt fuq il-karta tal-bilanċ ta’ Hynix. Ma rriżulta f’ebda ħlas ta’ flus kontanti (minbarra l-ispiża assoċjata mal-ħruġ ta’ l-azzjonijiet il-ġodda) u ma obbligax lil Hynix tagħmel xi ħlasijiet fi flus kontanti fil-futur, kif kien ikun il-każ bl-istrumenti tad-dejn.(60) Il-kumpanija allegat li l-valur tas-suq ta’ l-azzjonijiet għandu jitnaqqas minn kwalunkwe sejba ta’ benefiċċju u ċċitat il-Linji Gwida tal-Kummissjoni dwar il-Kalkolu tas-Sussidju fl-Investigazzjonijiet dwar id-Dazju Kumpensatorju, li jipprovdu, fil-paragrafu E(f)(iii), li “jekk il-gvern jixtri azzjonijiet f’kumpanija u jħallas aktar mill-prezz tas-suq għal dawn l-azzjonijiet ( filwaqt li jitqies kwalunkwe fattur ieħor li seta’ influwenza lil investitur privat) , l-ammont tas-sussidju huwa d-differenza bejn iż-żewġ prezzijiet (enfasi miżjuda)." Madankollu, investitur privat ma kienx jixtri l-azzjonijiet f’Hynix fil-perjodu rilevanti. Fil-fatt, l-evidenza fl-atti turi li l-azzjonijiet ta’ Hynix kienu qed jiġu negozjati fuq livell tant baxx li jmisshom ġew sospiżi, li kieku ma saritx eċċezzjoni għar-Regolamenti Koreani dwar l-Elenkar li dehret li ġiet mfassla apposta għal Hynix biss. Barra minn dan, il-fatt li kien hemm valur tas-suq għall-azzjonijiet m’għandux impatt fuq il-kumpanija, li m’għandhiex għalfejn tħallsu. Din tkun konsiderazzjoni rilevanti biss kieku kien hemm element fit-tpartit ta’ dejn għal azzjonijiet li kien jobbliga lil Hynix tidħol fi ftehim li tixtri lura l-azzjonijiet.(61) Għalhekk, fid-dawl tal-konsiderazzjonijiet ta’ hawn fuq u ladarba Hynix ma rrapportat ebda spejjeż assoċjati mal-ħruġ ta’ l-azzjonijiet, huwa meqjus li l-istrateġija xierqa biex jitkejjel il-benefiċċju mit-tpartit ta’ dejn għal azzjonijiet hija li jittieħed l-ammont kollu tat-tpartit.iii. Il-kalkolu finali tal-benefiċċju(62) Kif spjegat fil-premessa (61) hawn fuq, l-ammont kollu tat-tpartit ta’ dejn għal azzjonijiet tqies bħala l-benefiċċju mogħti lil Hynix minn dik il-miżura. Dan is-sussidju jagħti benefiċċju kbir li ma jirrepetix ruħu, għaliex, kif spjegat hawn fuq, il-metodu ta’ allokazzjoni tul perjodu ta’ 5 snin kien meqjus xieraq. L-ammont ta’ sussidju hekk allokat ġie espress bħala perċentwal tal-bejgħ totali ta’ Hynix fl-2005. Bl-interessi, bl-użu tar-rati ta’ interessi kummerċjali medji applikabbli fil-Korea għall-perjodu ta’ reviżjoni ta’ l-investigazzjoni, is-sussidju suġġett għal miżuri kumpensatorji huwa ta’ 6.8%. Madankollu, għaliex it-tpartit ta’ dejn għal azzjonijiet huwa sussidju ta’ darba u li ma jirrepetix ruħu, allokat tul perjodu fiss ta’ żmien u għaliex dan il-perjodu ta’ allokazzjoni jitqies li jibda fil-ħin li l-benefiċċju attwalment ġie riċevut, jitqies li skada fil-31 ta’ Diċembru 2007.(63) Kif jissemma fil-premessa (50) hawn fuq, l-estensjoni tad-dejn u l-interessi kapitalizzati ġew ittrattati bħala self u jitqiesu li huma sussidju rikorrenti. Il-kumpanija sostniet li kienet ħallset lura s-sussidju rċevut fir-ristrutturar ta’ Diċembru 2002 meta ffinanzjat id-dejn tagħha mill-ġdid f’Lulju 2005 lil konsorzju ta’ banek Koreani u mhux Koreani (ara l-premessi (75) u (76) hawn taħt). Hynix tallega li r-rifinanzjament, li bih assumiet dejn ġdid biex tħallas id-dejn taħt ir-ristrutturar il-ġdid u tiggradwa mis-CRPA, estingwa s-sussidju. Meta sar ir-rifinanzjament fl-2005, Hynix kienet reġgħet bdiet tagħmel il-qligħ u kellha rata ta’ kreditu ta’ BBB+ skond il-Korea Investors Service Inc. Il-finanzjament mill-ġdid tad-dejn tagħha fuq termini kummerċjali minn Hynix effettivament waqqaf is-sussidju milli jerġa’ jseħħ, u għalhekk il-benefiċċju ma baqax jeżisti. Minħabba f'hekk, huwa meqjus li mit-13 ta’ Lulju 2005 l-estensjoni tad-dejn u l-interessi kapitalizzati waqfu milli jagħtu benefiċċju lil Hynix.XI. Skemi oħrajn allegati ta’ sussidjuIl-Bejgħ BOE-Hydis(64) F’Jannar 2003, Hynix biegħet n-negozju tagħha ta’ apparat viżiv tal-kristalli likwidi ( liquid crystal display) ('Hydis') lil Beijing Orient Electronics Technology Group Co. Limited ('BOE'), kumpanija Ċiniża, għal madwar USD 380 miljun. Il-prezz tax-xiri kien finanzjat għall-parti l-kbira minn self provdut mill-banek kredituri ta’ Hynix, jiġifieri, KEB, KDB, Woori Bank u Hyundai Marine and Fire Insurance ('HMFI'), `li kollettivament sellfu USD 188 miljun lill-kumpanija l-ġdida ffurmata biex tixtri l-assi, BOE-Hydis.(65) L-industrija Komunitarja allegat li l-GOK fdat u ddireġiet lill-banek Koreani jipprovdu fondi fuq termini preferenzjali sabiex BOE tkun tista’ tixtri l-assi, u b’hekk tiġi pprovduta injezzjoni tant meħtieġa ta’ flus kontanti lil Hynix.(66) Għalkemm kien hemm xi evidenza li l-pressjoni eżerċitata fuq xi ftit mis-selliefa l-oħrajn minn KEB u Hynix u li BOE ma setgħetx tiġbed finanzjament minn kredituri indipendenti, ma kien hemm ebda prova li l-fondi provduti kienu, fil-fatt sussidju suġġett għal miżuri kumpensatorji. Sejba ta’ kariga u/jew direzzjoni tal-banek Koreani mill-GOK mhijiex biżżejjed; sabiex jinstab sussidju suġġett għal miżuri kumpensatorji fiċ-ċirkostanzi deskritti mill-industrija Komunitarja, għandu jintwera li BOE stess kienet fdata u direġuta mill-GOK biex tixtri lil Hydis. Għalkemm it-termini tal-finanzjament mill-banek Koreani kienu ġenerużi, BOE xorta assumiet dejn ta’ USD 188 miljun u ħallset il-bqija tal-prezz tax-xiri fi flus kontanti; mhemm beda prova ta’ kariga / direzzjoni mill-GOK lil BOE. Fi kwalunkwe każ, il-finanzjament ingħata lil BOE-Hydis, u ma tressqet ebda prova li għadda xi benefiċċju lil Hynix. Għalhekk, is-self ta’ USD 188 miljun mogħti lil BOE-Hydis mill-banek Koreani ma jitqisux li jikkostitwixxu sussidju fis-sens ta’ l-Artikolu 2 tar-Regolament bażiku.Il-Bejgħ ta’ System IC(67) Kif previst mit-termini tar-ristrutturar il-ġdid, f’Ottubru 2004 Hynix biegħet l-assi tagħha ta’ System IC lil konsorzju mmexxi minn CVC Partners, fond ta’ sigurtajiet privati ( private equity fund) immaniġġjat minn Citigroup Venture Capital għal KRW 954.3 biljun. Il-finanzjament ta’ l-akkwist kien jammonta għal KRW 481.3 biljun tal-prezz tax-xiri u l-aktar ħa l-forma ta’ trasferiment ta’ dejn minn Hynix lil MagnaChip, il-kumpanija ffurmata biex tixtri l-assi ta’ System IC. Il-kredituri ta’ Hynix ittrasferew id-dejn mhux garantit tagħhom ta’ Hynix lil MagnaChip b’rata ta’ skont ta’ 21%, iżda d-dejn iggarantit kien assunt mill-kumpanija l-ġdida mingħajr ebda konċessjoni.(68) L-industrija Komunitarja allegat li t-trasferiment tad-dejn skontat ammonta għal sussidju suġġett għal miżuri kumpensatorji. Madankollu, minħabba li MagnaChip assumiet dejn ta’ KRW 481.3 biljun u ħallset KRW 481,3 biljun fi flus kontanti, sabiex jinstab li t-tranżazzjoni kienet tinvolvi kontribuzzjoni finanzjarja għandu l-ewwel ikun hemm prova li ngħata inkarigu jew direzzjoni lil MagnaChip/ CVC Partners u din il-prova la tressqet u l-anqas instabet. Il-parteċipazzjoni fit-trasferiment tad-dejn imraħħas mill-kredituri kienet volontarja. B’mod simili għall-bejgħ BOE-Hydis, il-finanzjament ingħata lil terzi u mhux lil Hynix, u għalhekk mhemm ebda prova li xi benefiċċju għadda lil Hynix. Għalhekk, it-trasferiment tad-dejn imraħħas lil MagnaChip ma jitqiesx li jikkostitwixxi sussidju fis-sens ta’ l-Artikolu 2 tar-Regolament bażiku.Xiri fi Flus Kontanti(69) F’Ottubru 2004, Hynix użat il-flus li daħlu mill-bejgħ ta’ l-assi ta System IC biex timplimenta pjan ta’ xiri fi flus kontanti, approvat mis-CFIC, skond liem Hynix "xtrat lura" d-dejn li kien dovut lill-kredituri tagħha bi skont. Fil-fatt, Hynix offriet li tħallas lura d-dejn tagħha kmieni, għalkemm b’rata mraħħsa. It-tieni xiri b’kontanti ('CBO' - cash buyout ) sar f’Diċembru 2004. L-industrija Komunitarja allegat li dawn is-CBOs bi flus kontanti skontati kienu sussidju suġġett għal miżuri kumpensatorji.(70) Il-kredituri li xtaqu jipparteċipaw fis-CBO ta’ Ottubru qablu li Hynix tħallas lura 70% tad-dejn mhux garantit dovut lilhom u 96% ta’ kwalunkwe dejn garantit. Ir-rata ta’ roħs għad-dejn mhux garantit tnaqqset għal 21.84% għas-CBO ta’ Diċembru.(71) L-evidenza fl-atti turi li l-parteċipazzjoni fis-CBOs kienet volontarja. Barra minn dan, mhemm ebda prova li tissuġġerixxi li l-imġiba tal-kredituri li kienu qed jipparteċipaw kienet kummerċjalment irraġonevoli għaliex l-iskont fuq id-dejn mhux garantit ġie kkumpensat bil-fatt ta’ ħlas lura kmieni u, għalhekk, il-valur fil-ħin tal-flus. Għalhekk is-CBOs ma jitqisux li jikkostitwixxu sussidju fis-sens ta’ l-Artikolu 2 tar-Regolament bażiku.Trattament preferenzjali ta’ taxxa(72) L-industrija Komunitarja allegat li l-GOK ta trattament preferenzjali ta’ taxxa lil Hynix billi ma rrikjedihiex tirrikonoxxi l-kisbiet mit-tpartit ta’ dejn għal azzjonijiet fir-ristrutturar il-ġdid bħala dħul. Għalkemm it-telf ta’ Hynix kien tali li fl-2003 ma kinitx tkun meħtieġa tħallas taxxa tal-kumpaniji wkoll kieku kienet irrikonoxxiet id-dħul mit-tpartit bħala dħul taxxabbli, l-industrija Komunitarja allegat li Hynix irċeviet benefiċċju għaliex, billi ma rrikonoxxietx il-kisba, ma naqqsitx l-estensjonijiet tat-telf tagħha, li mbagħad setgħet tpaċi kontra dħul taxxabbli fl-2005, meta bdiet tagħmel il-qliegħ.(73) It-trattament allegatament preferenzjali jirriżulta minn postponement ta’ tibdil fil-liġi li kienet teħtieġ lill-kumpaniji taħt ristrutturar volontarju, bħal Hynix, jirrikonoxxu l-kisbiet minn tpartit ta’ dejn għal azzjonijiet bħala dħul taxxabbli. L-industrija Komunitarja allegat li l-GOK oriġinalment kien bi ħsiebu jibdel il-leġiżlazzjoni biex din tidħol fis-seħħ f’Marzu 2003, u b’hekk jagħmel id-dħul mit-tpartit ta’ dejn għal azzjonijiet ta’ Hynix wara r-ristrutturar il-ġdid dħul taxxabbli. L-industrija Komunitarja allegat li wara xi ilmenti minn għall-inqas waħda minn tliet kumpaniji direttament affettwati minn dan it-tibdil fil-liġi, li minnhom Hynix kienet waħda, il-GOK ippostpona d-dħul fis-seħħ ta’ din id-dispożizzjoni l-ġdida għall-1 ta’ Jannar 2004. Hynix allegat li l-postponiment tad-data effettiva tad-dispożizzjoni l-ġdida sar meta l-GOK irrealizza li l-effett immedjat tad-deċiżjoni kienet tkun kontra l-prinċipji ta’ nuqqas ta’ retroattività u għall-prattika stabbilita li d-dispożizzjonijiet tat-taxxa jidħlu fis-seħħ fil-bidu tas-sena fiskali.(74) L-industrija Komunitarja tenniet l-allegazzjonijiet tagħha fil-kummenti tagħha sottomessi wara l-iżvelar tal-fatti u s-sejbiet essenzjali ta’ l-investigazzjoni. Madankollu, mhemmx biżżejjed provi fl-atti ta’ l-intenzjoni tal-GOK li jiżgura li l-kisba ta’ Hynix mit-tpartit tagħha ta’ dejn għal azzjonijiet ma tiġix intaxxata jew li t-trattament allegatament preferenzjali kien, fil-fatt, speċifiku fis-sens ta’ l-Artikolu 3 tar-Regolament bażiku. Barra minn dan, huwa dubjuż jekk Hynix irċevietx xi benefiċċju minn din l-eżenzjoni ta’ taxxa minħabba d-daqs tat-telf nett ta’ l-operat u l-fatt li dawn jistgħu jitressqu ’l quddiem biss għal ħames snin. Eventwalment Hynix għamlet profitt fl-2005, iżda t-telf tagħha kien tali li, ukoll jekk il-kisbiet mit-tpartit tagħha ta’ dejn għal azzjonijiet ġew rikonoxxuti bħala dħul taxxabbli, il-bqija tat-tressiq ’il quddiem tat-telf xorta kien aktar minn biżżejjed biex jassorbi l-qligħ li sar fl-2005, u għalhekk, ebda benefiċċju ma kien jingħata lil Hynix matul (jew qabel) l-IP. Barra minn dan, minħabba li l-benefiċċju mit-tpartit ta’ dejn għal azzjonijiet kien ikkumpensat 'gross', jiġifieri mingħajr ma tqies ebda impatt potenzjali fuq taxxa, kwalunkwe benefiċċju minn dan it-trattament preferenzjali ta’ taxxa diġà tqies u li jerġa’ jiġi kkumpensat ikun li jingħadd darbtejn. Għalhekk, it-trattament ta’ taxxa tat-tpartit ta’ Hynix ta’ dejn għal azzjonijiet mill-GOK ma tqiesx sussidju fis-sens ta’ l-Artikolu 2 tar-Regolament bażiku.Il-finanzjament mill-ġdid f’Lulju 2005(75) F’Lulju 2005, Hynix iffinanzjat mill-ġdid KRW 1.2 triljun tad-dejn tagħha u ggradwat kmieni mis-CRPA. Ir-rifinanzjament involva self għal terminu ta’ USD 500 miljun, miġbura b’ħruġ ta’ bonds fuq il-Borża ta’ New York, u ftehim ta’ kreditu li jirrivolvi ta’ KRW 250 biljun u USD 550 miljun bil-parteċipazzjoni ta’ banek Koreani u oħrajn barranin (il-‘finanzjament mill-ġdid ta’ Lulju 2005’). L-industrija Komunitarja allegat li l-finanzjament mill-ġdid ta’ Lulju 2005 jinvolvi sussidju ulterjuri, għaliex Hynix kienet għadha kumpanija b’ħafna dejn li ma kienx disponibbli finanzjament għaliha fis-suq.(76) Sa Lulju 2005, Hynix kienet kumpanija ħafna aktar f’saħħitha, għalkemm waħda b’ħafna dejn. Kienet reġgħet bdiet tagħmel il-qligħ u r-rata ta’ kreditu tagħha kienet BBB+. Il-provi fl-atti juru li t-termini tal-finanzjament provdut mill-banek Koreani ma kinux inkonsistenti mar-rata ta’ kreditu tagħha. Barra minn dan, il-livell tal-parteċipazzjoni tal-banek barranin jappoġġja l-argument ta’ Hynix li l-finanzjament mill-ġdid sar fuq termini kummerċjali. Barra minn dan ma kien hemm ebda prova ta’ kariga jew direzzjoni tal-banek Koreani dwar is-self estiż għal Hynix skond dan il-finanzjament mill-ġdid. Għalhekk, il-finanzjament mill-ġdid ta’ Lulju 2005 ma jitqiesx li huwa sussidju fis-sens ta’ l-Artikolu 2 tar-Regolament bażiku.XII. Il-konklużjoni dwar il-miżuri(77) Il-benefiċċju mis-sussidji suġġetti għal miżuri kumpensatorji fl-investigazzjoni oriġinali tqies li kien irċevut fl-1 ta’ Jannar 2001 u ġie allokat tul perjodu ta’ ħames snin, li kkorrispondew għall-perjodu normali ta’ deprezzament ta’ l-assi fl-industrija tas-semikondutturi.(78) Il-miżuri imposti fl-investigazzjoni oriġinali kellhom x’jaqsmu ma’ sussidji ta’ darba li ma jerġgħux iseħħu, allokati tul perjodu ta’ żmien fiss u ladarba l-perjodu ta’ l-allokazzjoni jitqies li jibda fil-ħin li l-benefiċċju attwalment ġie rċevut, ġie meqjus li l-miżuri imposti mir-Regolament dwar id-dazju definittiv skadew fl-1 ta’ Jannar 2006. Minħabba li l-estensjoni tad-dejn u l-interessi kapitalizzati ta’ Diċembru 2002 waqfu li jagħtu benefiċċju lil Hynix fit-13 ta’ Lulju 2005 u ladarba t-tpartit ta’ dejn għal azzjonijiet ta’ Diċembru 2002 skada fil-31 ta’ Diċembru 2007, il-miżuri għandhom jiġu mħassra b’effett mill-31 ta’ Diċembru 2007 u l-proċeduri għandhom jiġu mitmuma.(79) B’konsegwenza, id-dazju definittiv kumpensatorju mħallas jew imdaħħal fil-kotba skond ir-Regolament tal-Kunsill (KE) Nru 1480/2003 dwar l-importazzjoni ta’ ċerti mikroċirkwiti elettroniċi integrati magħrufa bħala DRAM ( dynamic random access memories - memorji dinamiċi b'aċċess każwali) manifatturati bl-użu ta’ varjazzjonijiet tat-teknoloġija tal-proċess ta’ semikondutturi ta’ l-ossidu tal-metall (MOS - metal oxide-semiconductors ) inklużi tipi ta’ MOS komplementarji (CMOS), ta’ kull tip, densità, varjazzjoni, aċċess, veloċità, konfigurazzjoni, ippakkjar jew qafas, eċċ., li joriġinaw fir-Repubblika tal-Korea u rilaxxjati għal ċirkolazzjoni ħielsa sa mill-31 ta’ Diċembru 2007 għandu jitħallas lura jew jitnaqqas.(80) Hynix, il-GOK, l-industrija Komunitarja u l-partijiet interessati l-oħrajn kollha ġew mgħarrfa dwar il-fatti u l-konsiderazzjonijiet essenzjali fuq li fuq il-bażi tagħhom kien maħsub li jiġi rakkomandat it-tħassir tal-miżuri fis-seħħ u t-terminazzjoni tal-proċediment u kellhom l-opportunità li jikkummentaw. Fejn xieraq, dawn il-kummenti ġew indirizzati fit-taqsimiet ta’ dan ir-Regolament li ttrattaw speċifikament il-kwistjonijiet imqajma.(81) Ħlas mill-ġdid jew rifużjoni trid tintalab mill-awtoritajiet nazzjonali tad-dwana skond il-leġiżlazzjoni applikabbli tad-dwana.(82) Fil-kummenti tagħha, l-industrija Komunitarja allegat ukoll li l-miżuri għandhom jibqgħu fis-seħħ sakemm jiskadu f’Awissu 2008, ħames snin wara l-impożizzjoni tal-miżuri definittivi sabiex jiġi tpaċut is-sussidju suġġett għal miżuri kumpensatorji u jikkwotaw l-Artikolu 19 tar-Regolament bażiku biex isostnu din l-allegazzjoni. Iżda, l-Artikolu 19 li jistipula inter alia l-possibbiltà li l-miżuri jiġu mħassra jekk m’għadhomx meħtieġa biex jiġi kumpensat is-sussidju. Barra minn dan, l-Artikolu 15 tar-Regolament bażiku, li jipprovdi l-bażi għall-impożizzjoni tal-miżuri, jgħid li l-miżuri jistgħu jiġu imposti – u b’analoġija, jinżammu – "sakemm is-sussidju jew is-sussidji jkunu rtirati jew ikun ġie muri li s-sussidji m'għadhomx aktar jagħtu xi benefiċċju lill-esportaturi involuti." Ladarba r-riżultat ta’ l-investigazzjoni tindika li s-sussidji mogħtija lil Hynix waqfu jagħtu benefiċċju, il-miżuri ma jistgħux jinżammu fis-seħħ u l-allegazzjoni ta’ l-industrija Komunitarja għandha tiġi miċħuda,ADOTTA DAN IR-REGOLAMENT:Artikolu 1Id-dazju kompensatorju impost fuq l-importazzjoni ta’ xi ċirkwiti elettroniċi integrati magħrufa bħala Memorji Dinamiċi b'Aċċess Każwali – Dynamic Random Access Memories (DRAMs) manifatturati bl-użu ta’ varjazzjonijiet tat-teknoloġija tal-proċess tas-semikondutturi ta’ l-ossidu tal-metall (MOS), inkluż tipi ta’ MOS kumplimentarji (CMOS), ta’ kull tip, densità, varjazzjoni, aċċess, veloċità, konfigurazzjoni, ippakkjar jew qafas, eċċ., li joriġinaw fir-Repubblika tal-Korea impost mir-Regolament (KE) Nru 1480/2003 huwa mħassar sa mill-31 ta’ Diċembru 2007 u l-proċediment huwa mitmum.Artikolu 2Id-dazji ta' kontrobilanċ definittivi mħallsa jew imdaħħla fil-kontijiet skond l-Artikolu 1 tar-Regolament (KE) Nru 1480/2003 mill-31 ta' Diċembru 2007 għandhom jitħallsu lura jew jiġu rifonduti, b'konformità ma' l-Artikolu 236 tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali Komunitarju[10]. Il-ħlas lura jew rifużjoni għandha tintalab mill-awtoritajiet nazzjonali tad-dwana skond il-leġiżlazzjoni doganali applikabbli.Artikolu 3Dan ir-Regolament għandu jidħol fis-seħħ l-għada tal-pubblikazzjoni fil- Ġurnal Uffiċjali ta’ l-Unjoni Ewropea .Dan ir-Regolament għandu jorbot fl-intier tiegħu u huwa applikabbli direttament fl-Istati Membri kollha.Magħmul fi Brussell,Għall-KunsillIl-President [1] ĠU L 288, 21.10.1997, p. 1. Ir-Regolament kif emendat l-aħħar mir-Regolament (KE) Nru 461/2004 (ĠU L 77, 13.3.2004, p. 12).[2] ĠU L 212, 22.8.2003, p. 1. Ir-Regolament kif emendat l-aħħar mir-Regolament (KE) Nru 2116/2005, ĠU L 340, 23.12.2005, p.7.[3] ĠU L 102, 24.4.2003, p. 7.[4] WT/DS299/R European Communities – Countervailing Measures on Dynamic Random Access Memory Chips from Korea, [Il-Komunitajiet Ewropej – Miżuri Kompensatorji dwar Ċipep tal-Memorja Dinamika b’Aċċess Każwali] adottat fit-3 ta’ Awissu 2005.[5] ĠU L 103, 12.4.2006, p. 1.[6] ĠU C 67, 18.3.2006, p. 16.[7] Kangwon Lee, CEO tal-KEB "I will not tell", Maeil Business Newspaper, 23 ta’ Awissu 2002.[8] Ir-Rapport tal-Panel KE-Korea dwar id- DRAMS , Para 7.212.[9] Ġappun– Korea DRAMs WT/DS336/R Rapport tal-Panel Para 7.283 – 7.298.[10] ĠU L 302, 19.10.1992, p. 1. Ir-Regolament kif emendat l-aħħar mir-Regolament (KE) Nru 1791/2006 (ĠU L 363, 20.12.2006, p. 1).


Avviż Legali Importanti

|

52009PC0604

Proposta għal regolament tal-Kunsill (KE, EURATOM) Nru ... / 2009 li jaġġusta mill-1 ta’ Lulju 2009 ir-rata tal-kontribuzzjoni tal-iskema tal-pensjonijiet tal-uffiċjali u l-aġenti l-oħra tal-Komunitajiet Ewropej {SEG(2009)1466}  /* KUMM/2009/0604 finali */

	Brussel 29.10.2009KUMM(2009)604 finaliProposta għalREGOLAMENT TAL-KUNSILL (KE, EURATOM) Nru ... / 2009li jaġġusta mill-1 ta’ Lulju 2009 ir-rata tal-kontribuzzjoni tal-iskema tal-pensjonijiet tal-uffiċjali u l-aġenti l-oħra tal-Komunitajiet Ewropej {SEG(2009)1466}MEMORANDUM TA’ SPJEGAZZJONIIL-KUNTEST TAL-PROPOSTAMotivi u għanijiet tal-proposta Il-Kunsill għandu jiddeċiedi kull sena, dwar proposta mill-Kummissjoni, dwar l-aġġustament tar-rata tal-kontribuzzjoni għall-iskema tal-pensjonijiet b’seħħ mill-1 ta’ Lulju. |Il-kuntest ġenerali B’konformità mal-Artikolu 83a(4) tar-regolamenti tal-impjegati, il-Kummissjoni għandha tippreżenta kull sena lill-Kunsill verżjoni aġġornata ta’ valutazzjonijiet attwarjali ta’ kull ħames snin magħmula b’konformità mal-Anness XII tar-Regolamenti tal-Impjegati. B’konformità mal-Artikolu 13 tal-Anness XII tar-regolamenti tal-impjegati, l-Eurostat ippreżenta r-rapport annwali relatat ma’ din l-evalwazzjoni li tiddetermina r-rata tal-kontribuzzjoni meħtieġa biex ikun żgurat il-bilanċ attwarjali tal-iskema tal-pensjonijiet. |Dispożizzjonijiet eżistenti fil-qasam tal-proposta Il-proposta għandha tiġi ppreżentata kull sena biex taġġusta r-rata tal-kontribuzzjoni għall-iskema tal-pensjonijiet. |Konsistenza ma' politiki u għanijiet oħra tal-Unjoni Mhux applikabbli |KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATTKonsultazzjoni mal-partijiet interessati |211 | Il-metodi ta’ konsultazzjoni użati, is-setturi prinċipali koperti u l-profil ġenerali ta’ dawk li wieġbu L-elementi tal-proposta kienu diskussi mar-rappreżentanti tal-persunal skont il-proċeduri xierqa. |212 | Sinteżi tat-tweġibiet riċevuti u tal-mod kif kienu kkunsidrati Il-proposta tikkunsidra l-opinjonijiet mogħtija mill-partijiet ikkonsultati. |Ġbir u użu ta' għarfien espert |229 | Ma kien hemm l-ebda ħtieġa ta’ għarfien espert estern. |230 | Valutazzjoni tal-impatt - L-għan tal-proposta huwa li taġġusta r-rata ta' kontribuzzjoni għall-iskema tal-pensjoni tal-uffiċjali u impjegati oħra tal-Komunitajiet Ewropej sabiex jinżamm il-bilanċ attwarjali tal-iskema. - Il-leġiżlazzjoni fis-seħħ ma tippermettix alternattiva oħra. |ELEMENTI LEGALI TAL-PROPOSTASinteżi tal-azzjoni proposta B’konformità mal-Anness XII tar-regolamenti tal-impjegati, l-Eurostat ippreżentat rapport relatat mal-evalwazzjoni attwarja tal-iskema tal-pensjonijiet. Joħroġ minn din l-evalwazzjoni li r-rata tal-kontribuzzjoni meħtieġa sabiex jiġi żgurat bilanċ attwarju tas-sistema tal-pensjonijiet hija ta' 11.3% tas-salarju bażiku. Skont l-Artikolu 83a(4), fejn jintwera li hemm differenza ta’ mill-inqas 0.25 punti bejn ir-rata ta’ kontribuzzjoni attwalment applikata (10.9%) u r-rata meħtieġa biex jinżamm bilanċ attwarjali (11.3%), il-Kunsill għandu jikkunsidra jekk ir-rata għandhiex tiġi adattata, skont l-arranġamenti stabbiliti fl-Anness XII. B’konformità mal-Artikolu 2(1), tal-Anness XII, l-aġġustament ma jistax jwassal għal kontribuzzjoni li tkun aktar minn punt perċentwali ‘il fuq jew ‘l isfel mir-rata applikabbli fis-sena preċedenti. Il-Kummissjoni għalhekk tipproponi li tadatta r-rata ta' kontribuzzjoni għal 11.3% b'effett mill-1 ta' lulju 2009. |Bażi legali Ir-regolamenti tal-impjegati tal-uffiċjali tal-Komunitajiet Ewropej u notevolment l-Artikolu 83a u l-Anness XII tagħhom. |Il-prinċipju ta' sussidjarjetà Il-proposta tikkonċerna qasam li jaqa' taħt il-kompetenza esklużiva tal-Komunità. Għalhekk il-prinċipju tas-sussidjarjetà ma japplikax. |Il-prinċipju ta' proporzjonalità Il-proposta hi konsistenti mal-prinċipju ta’ proporzjonalità għar-raġunijiet li ġejjin: |- L-Artikolu 83a tar-Regolamenti tal-Impjegati jipprovdi għal regolament tal-Kunsill. |- Il-proposta ma għandha l-ebda impatt finanzjarju fuq l-infiq. L-impatt fuq id-dħul jirriżulta direttament mill-applikazzjoni tal-metodu ta’ aġġustament previst fir-regolamenti tal-impjegati. |L-għażla ta’ strumenti |Strument propost: regolament. |Strumenti oħra ma kienux ikunu xierqa għar-raġunijiet li ġejjin: - L-artikolu 83a tar-Regolamenti tal-Impjegati jipprovdi għal Regolament tal-Kunsill. |IMPLIKAZZJONIJIET BAġETARJIL-impatt, fuq id-dħul, tal-adattament tar-rata tal-kontribuzzjoni tal-iskema tal-pensjonijiet hu ddettaljat fid-dikjarazzjoni finanzjarja li tinstab fl-Anness. |Proposta għalREGOLAMENT TAL-KUNSILL (KE, EURATOM) Nru ... / 2009li jaġġusta mill-1 ta’ Lulju 2009 ir-rata tal-kontribuzzjoni tal-iskema tal-pensjonijiet tal-uffiċjali u l-aġenti l-oħra tal-Komunitajiet EwropejIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolamenti tal-Impjegati tal-uffiċjali tal-Komunitajiet Ewropej u l-kondizzjonijiet tal-impjieg applikabbli għall-aġenti l-oħra tal-Komunitajiet, iffissati mir-Regolament (KEE, Euratom, KEFA) Nru 259/68, u notevolment l-Artikolu 83a u l-Anness XII tal-imsemmija Regolamenti tal-Impjegati,Wara li kkunsidra l-proposta tal-Kummissjoni,Billi:1.  B’konformità mal-Artikolu 13 tal-Anness XII tar-Regolamenti tal-Impjieg, l-Eurostat ippreżenta, fl-1 ta’ Settembru 2009, ir-rapport relatat mal-evalwazzjoni attwarja 2009 tal-iskema tal-pensjonijiet, li taġġorna l-parametri msemmija f’dan l-Anness. Joħroġ minn din l-evalwazzjoni li r-rata tal-kontribuzzjoni meħtieġa sabiex jiġi żgurat bilanċ attwarju tas-sistema tal-pensjonijiet hija ta' 11.3% tas-salarju bażiku2.  Fl-interess tal-bilanċ attwarju tal-iskema tal-pensjonijiet tal-uffiċjali u l-aġenti l-oħra tal-Komunitajiet Ewropej, r-rata tal-kontribuzzjoni għandha għalhekk tiġi aġġustata għal 11.3% tas-salarju bażiku,ADOTTA DAN IR-REGOLAMENT:Artikolu 1B’effett mill-1 ta’ Lulju 2009, r-rata tal-kontribuzzjoni msemmija f'Artikolu 83(2) tar-Regolamenti tal-Impjegati għandha tkun 11.3%.Artikolu 2Dan ir-Regolament għandu jidħol fis-seħħ l-għada tal-pubblikazzjoni tiegħu fil- Ġurnal Uffiċjali tal-Unjoni Ewropea .Dan ir-Regolament jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentDIKJARAZZJONI FINANZJARJA LEĠIŻLATTIVA GĦAL PROPOSTI LI GĦANDHOM IMPATT BAĠITARJU ESKLUŻIVAMENT RISTRETT GĦAD-DĦUL1. ISEM TAL-PROPOSTA:Proposta għal Regolament tal-Kunsill (KE, EUATOM) Nru ... / 2009 li jaġġusta, mill-1 ta’ Lulju 2009, ir-rata tal-kontribuzzjoni tal-iskema tal-pensjonijiet tal-uffiċjali u l-aġenti l-oħra tal-Komunitajiet Ewropej2. IL-LINJI TAL-BAĠIT:Kapitolu u Artikolu:400 Taxxa fuq is-salarji tal-uffiċjali u l-aġenti l-oħraAmmont ippjanat għas-sena kkonċernata (Baġit 2009):EUR 575.7 miljun410 Kontribuzzjonijiet tal-Impjegati għall-iskema tal-pensjonijietAmmont ippjanat għas-sena kkonċernata (Baġit 2009):EUR 389.0 miljun3. L-IMPATT FINANZJARJU( Il-proposta ma għandha l-ebda implikazzjonijiet finanzjarji( Il-proposta ma għandha l-ebda impatt finanzjarju fuq in-nefqa iżda għandha impatt finanzjarju fuq id-dħul – l-effett huwa kif ġej:(€ miljuni espressi sa ċifra deċimali waħda)Linja tal-baġit | Dħul | perjodu ta’ 12-il xahar mill-01/07/2009 | 2009 |Artikolu 400 | Impatt fuq ir-riżorsi proprji | -2.7 | -1.3 |Artikolu 410 | Impatt fuq ir-riżorsi proprji | 12.8 | 6.4 |Is-sitwazzjoni wara l-azzjoni |2010 | 2011 | 2012 | 2013 | 2014 |Artikolu 400 | -2.7 | -2.7 | -2.7 | -2.7 | -2.7 |Artikolu 410 | 12.8 | 12.8 | 12.8 | 12.8 | 12.8 |4. MIżURI KONTRA L-FRODI5. KUMMENTI OĦRAMetodu ta' kalkolazzjoni:Kontribuzzjoni tal-pensjoni = il-kontribuzzjoni l-ġdida - l-implimentazzjoni tas-sena kurrenti.Kontribuzzjoni l-ġdida = l-implimentazzjoni x ir-rata l-ġdida / ir-rata fis-seħħEffett tat-tnaqqis tat-taxxa = 21% taż-żieda fil-kontribuzzjoni tal-pensjoni.